Ηρώ Κόττικα: Υπόθεση Αδυνάτισμα- Γιατί δεν μπορώ να χάσω κιλά; | Patratora τα Νέα της Πάτρας\nΗρώ Κόττικα: Υπόθεση Αδυνάτισμα- Γιατί δεν μπορώ να χάσω κιλά;\n19 Μαρτίου 2015 ΡΟΗ ΕΙΔΗΣΕΩΝ, ΥΓΕΙΑ\nΕάν διαβάζετε αυτό το άρθρο, είναι πολύ πιθανό οι περισσότεροι από εσάς να ανήκετε στην κατηγορία αυτών που έχουν προσπαθήσει πολλές (μα πάρα πολλές) φορές να χάσετε κιλά.\nΑκόμα πιο πιθανό είναι να έχετε κάνει τα παρακάτω:\n– Να έχετε κάνει όλες τις δίαιτες των φίλων σας, των περιοδικών, της γειτόνισσας, των stars, του ανανά και του αστροναύτη!\n– Να μην τρώτε τα βράδια… ή να μην τρώτε γενικώς!\n– Να προσπαθείτε μεν, αλλά να μην είναι ποτέ η κατάλληλη περίοδος, π.χ. γιατί φταίει ο ανάδρομος Ερμής ή η πανσέληνος (μην γελάτε, έχει ειπωθεί!)\n– Να κάνετε αποτοξίνωση τρώγοντας για 3 μέρες μόνο πράσινα μήλα (για την ιστορία, τα κόκκινα μήλα δεν παχαίνουν, ούτε οι μπανάνες φυσικά!)\n– Να έχετε πάρει χάπια, ροφήματα και ό,τι άλλο σας υπόσχεται «ασφαλές» αδυνάτισμα εύκολα, γρήγορα και ψωμολισώντας!\n– Να έχετε επισκεφτεί όλους τους διαιτολόγους της πόλης σας, του νομού και της γύρω περιφέρειας\nΚαι μετά από όλα αυτά, αντί το αποτέλεσμα να είναι ίδιο με αυτό που υπόσχονταν η καλλίγραμμη κυρία στην φωτογραφία (μετά το Photoshop πάντα) , εσείς είστε εδώ με 10 κιλά παραπάνω από τότε που αρχίσατε ή τελειώσατε μια δίαιτα, κατηγορώντας τα γονίδια της μητέρας σας, που εκτός από τα ωραία πράσινα μάτια της, κληρονομήσατε την περιφέρειά της και την δυνατότητα να μετατρέπετε με ταχύτητα φωτός 2 σοκολάτες σε 1 κιλό βάρους!\nΓιατί λοιπόν είναι τόσο δύσκολο να χάσουμε κάποια κιλά και να τα διατηρήσουμε;\nΗ αλήθεια είναι ότι η διατήρηση ενός φυσιολογικού βάρους εξαρτάται από πολλούς παράγοντες (ηλικία, υποθυρεοειδισμός, ορμονικές διαταραχές, π.χ. ινσουλινοαντίσταση, εμμηνόπαυση, άσκηση, ισορροπημένη διατροφή).\nΠολλές φορές μάλιστα, έχουμε ακούσει πολλά άτομα να παραδέχονται ότι δεν έχουν καλό μεταβολισμό. Το θέμα του μεταβολισμού μεταφράζεται σε πρόβλημα καύσεων και ενέργειας, όπου ο ρυθμός αποθήκευσης ενέργειας (σε λίπος) είναι ταχύτερος από τις καύσεις που κάνει ο οργανισμός για την παραγωγή ενέργειας.\nΕίναι στο χέρι μας να αλλάξουμε τον μεταβολισμό μας;\nΈνας άνθρωπος υγιής (που δεν έχει κάποιο ορμονολογικό νόσημα και δεν παίρνει συγκεκριμένη φαρμακευτική αγωγή) μπορεί να βελτιώσει τον μεταβολισμό του, αλλά πρέπει να γίνει με σοβαρή και συνειδητοποιημένη προσπάθεια.\nΤρεις είναι οι χειρότεροι σύμμαχοι στην υπόθεση αδυνάτισμα: Η ανυπομονησία, η ακινησία και το τσιμπολόγημα.\nΥπάρχει ένας «κανόνας» στις τάξεις των διαιτολόγων:\nΌσο πιο γρήγορα θέλουμε να χάσουμε τα περιττά κιλά, τόσο περισσότερες πιθανότητες έχουμε να αποτύχουμε! Είναι μέσα στα πλαίσια της κοινής λογικής η αντίληψη ότι τα περιττά κιλά που κουβαλάμε πάνω μας για χρόνια είναι αδύνατον να εξαφανιστούν μέσα σε ένα ή δύο μήνες. Πρέπει να συνειδητοποιήσουμε ότι αυτό που μας παχαίνει εδώ και τόσα χρόνια δεν είναι το φαγητό, αλλά ο τρόπος ζωής μας ή οι κακές συνήθειες που μας ωθούν σε αυτό. Όσο σωστό και αποτελεσματικό κι αν είναι ένα διαιτολόγιο, αν επιστρέψουμε στις παλιές κακές συνήθειες πάλι θα πάρουμε τα ίδια κιλά. Τα γλυκά ή το junk food δεν θα πάψουν ξαφνικά να έχουν πολλές θερμίδες επειδή καταφέραμε να αδυνατήσουμε. Μην ζητάτε από τον διαιτολόγο σας να σας βοηθήσει να χάσετε 10κιλά σε ένα μήνα, ένας σοβαρός επαγγελματίας δεν θα σας πει ποτέ αυτό που θέλετε να ακούσετε. Αλλάξτε νοοτροπία απέναντι στην διαδικασία της δίαιτας και κυρίως απέναντι στο φαγητό.\nΓια παράδειγμα, αν κάποιος καταφεύγει στο φαγητό όταν έχει άγχος ή είναι στεναχωρημένος, πρέπει να αλλάξει νοοτροπία και όχι να τρώει φρούτα κάθε βράδυ. Όσα κιλά και να χάσουμε, αν μέσα σε μία μέρα έντονης ψυχολογικής πίεσης καταναλώσουμε τέσσερις σοκολάτες, θα πάρουμε μεγάλη ποσότητα θερμίδων που θα αποθηκευθούν σε λίπος, τόσο απλά. Αυτή η αλλαγή νοοτροπίας έχει να κάνει με την ψυχολογία μας και φυσικά δεν είναι κάτι που μπορούμε να αλλάξουμε από τη μία μέρα σε άλλη.\nΔεν αρκεί απλά να είμαστε συνεπής σε ένα διαιτολογικό πρόγραμμα για να χάσουμε κιλά. Ο οργανισμός μας έχει την τάση να «προσαρμόζεται» μετά από κάποιο διάστημα στις λιγότερες θερμίδες μιας δίαιτας, με αποτέλεσμα να μην μπορούμε να χάσουμε κιλά με τον ίδιο φρενήρη ρυθμό των πρώτων δυο εβδομάδων. Η λύση σε αυτή την περίπτωση δεν είναι να μειώσουμε κι άλλο το φαγητό», αυτό είναι μάταιο γιατί θα καταλήξουμε να μειώνουμε κάθε φορά θερμίδες όταν «κολλάμε» με αποτέλεσμα να τρώμε ένα μήλο με ένα γιαούρτι όλη την ημέρα και η ζυγαριά να μην πέφτει με τίποτα. Αυτό που χρειάζεται είναι να «ζητήσουμε» από τον οργανισμό μας να κάψει περισσότερες θερμίδες και αυτό επιτυγχάνεται μόνο με την άσκηση. Όταν η ζυγαριά στην δίαιτα δεν πέφτει δεν μειώνουμε τις (ούτος ή άλλως) λίγες θερμίδες στο φαγητό, αλλά αυξάνουμε τις ενεργειακές ανάγκες -ή αλλιώς- τις καύσεις του οργανισμού μας. Ακόμα και 30 λεπτά γρήγορου περπατήματος σε ημερήσια βάση είναι ικανά να «ξυπνήσουν» τον μεταβολισμό μας και σε συνδυασμό με μία σωστή διατροφή να μας βοηθήσουν στο να «ξεκολλήσει» η ζυγαριά.\nΤέλος, μιας και θίξαμε το θέμα της ζυγαριάς, να επισημάνουμε ότι το να ζυγιζόμαστε πέντε φορές την ημέρα όταν κάνουμε δίαιτα, δεν θα μας βοηθήσει να χάσουμε γρήγορα τα περιττά κιλά μας! Το καθημερινό ζύγισμα μπορεί να έχει αντίστροφα αποτελέσματα στην πορεία μιας δίαιτας, είτε γιατί μπορεί να μας αγχώσει είτε γιατί μπορεί να χαλαρώσουμε σύντομα μετά από μία γρήγορη απώλεια βάρους. Η ανυπομονησία είναι ο χειρότερος σύμμαχος σε μια σοβαρή προσπάθεια απώλειας βάρους. Είναι κάτι παραπάνω από αυτονόητο ότι τα περιττά κιλά που κουβαλούμε πάνω μας χρόνια δεν γίνεται να εξαφανιστούν σε 2 μήνες! Ούτε φυσικά πρέπει να έχουμε την πεποίθηση ότι όλοι οι οργανισμοί είναι ίδιοι και δικαιούμαστε να χάσουμε τα ίδια πολλά κιλά με μια φίλη μας που γυμνάζεται 2 ώρες την ημέρα και είναι κατά 10 χρόνια νεώτερη. Πριν αρχίσουμε δίαιτα, πρέπει να βάλουμε έναν εφικτό στόχο κιλών και έναν ρεαλιστικό ρυθμό απώλειας βάρους. Σκεφτείτε, αν καταφέρουμε να χάνουμε 3 κιλά τον μήνα (που δεν απαιτεί τεράστιες διατροφολογικές θυσίες), μέσα σε 3 μήνες θα έχουμε χάσει σχεδόν 10 κιλά και η εικόνα μας θα έχει αλλάξει σημαντικά χωρίς να έχουμε ταλαιπωρηθεί ιδιαίτερα με αφαγία ή πολλές στερήσεις στην διατροφή μας.\nΕν κατακλείδι, η απώλεια βάρους δεν είναι τόσο δύσκολη υπόθεση, αρκεί να εφαρμόσουμε με συνέπεια την προσπάθειά μας, να κατανοήσουμε τι φταίει για τα περιττά κιλά και να κόψουμε τις κακές συνήθειες χρόνων οι οποίες ευθύνονται για αυτά. Καμία ακραία προσπάθεια δεν είναι αποτελεσματική για μεγάλο χρονικό διάστημα. Μόνο αν συνειδητοποιήσουμε ότι πρέπει να αλλάξουμε σταδιακά τρόπο διατροφής (χωρίς να επιστρέψουμε στα παλιά διατροφολογικά λάθη του παρελθόντος μετά τη δίαιτα) έχουμε ελπίδες για μια μόνιμη απώλεια βάρους και για έναν πιο υγιή οργανισμό.\nΕΤΙΚΕΤΕΣ: ΑΠΟΨΗ, απώλεια κιλών, ΑΡΘΡΟ, διατροφή, ΔΙΑΤΡΟΦΟΛΟΣ, ΗΡΩ ΚΟΤΤΙΚΑ, ΚΛΙΝΙΚΗ ΔΙΑΙΤΟΛΟΓΟΣ, Π[ΑΤΡΑ, υγεία


Ζωδια 14/7 Καντε εκκαθαριση σημερα. . . – Astroguide\nΖωδια 14/7 Καντε εκκαθαριση σημερα. . .\nΗ Σελήνη στην Παρθένο σήμερα μας βοηθά να βάλουμε τάξη στα πράγματα και η σχέση της με τον Ουρανό μας διευκολύνει στην περίπτωση που χρειάζεται να γίνει μια σχετική εκκαθάριση για να επέλθει η τάξη. Αναλυτικά τα ζώδια και οι Ωροσκόποι. . .\nΓια τους Κριούς, σήμερα μπορείτε να ζυγίσετε σωστά ένα εργασιακό θέμα με τις απολαβές που θα έχετε από αυτό. Είτε αφορά την συναισθηματική ασφάλεια που θα νιώσετε είτε την υλική είναι σίγουρο πως θα βρείτε την καλύτερη λύση ή ισορροπία.\nΓια τους Ταύρους, σήμερα έχετε έντονη την ανάγκη να ασχοληθείτε με κάτι το οποίο έχει αντίκτυπο και στους ανθρώπους γύρω σας. Το όραμά σας είναι δυνατό και η δημιουργικότητά μαζί με την μεθοδικότητά σας θα είναι ο τέλειος συνδυασμός.\nΓια τους Διδύμους, ένα ζήτημα που σχετίζεται με την προσωπική σας ζωή ή το σπίτι σας σήμερα μπορείτε ευκολότερα να το διαχειριστείτε. Οι σκέψεις μπαίνουν σε παραγωγική σειρά και θα μπορέσετε να βρείτε τις κατάλληλες λύσεις.\nΓια τους Καρκίνους, ο Ερμής στο ζώδιο σας προσθέτει ενέργεια στις κινήσεις σας και η θετική σχέση της Σελήνης σήμερα με τον Ουρανό προσθέτει τις ανάλογες ευκαιρίες για να προχωρήσετε δυναμικά σε κάτι που θέλετε. Αφεθείτε στο διαφορετικό και κρατήστε ανοιχτή την επικοινωνία σας.\nΓια τους Λέοντες, σήμερα μπορείτε να δώσετε την ενέργειά σας σε κάτι που έχει πραγματική αξία για εσάς. Πάντα με την σκέψη σας στο μέλλον και με καλό σχεδιασμό είστε σε θέση να κάνετε δημιουργικές αλλαγές.\nΓια τους Παρθένους, η Σελήνη στο ζώδιο σας και η θετική σχέση της με τον Ουρανό ανοίγει τους ορίζοντές σας με κάποιον τρόπο σήμερα. Είτε έρχονται εμπνεύσεις είτε άλλοι σας φέρνουν ειδήσεις κρατήστε ανοιχτό τον διάλογο και σταθερή ματιά στον στόχο σας.\nΓια τους Ζυγούς, σήμερα μικρά πράγματα μπορούν να τακτοποιηθούν φέροντας μεγάλη ικανοποίηση. Το μόνο που πρέπει να κάνετε είναι να μην σπαταλήσετε την ενέργειά σας σε πράγματα τα οποία δεν είναι σημαντικά ή της παρούσης.\nΓια τους Σκορπιούς, οι πόρτες ανοίγουν για εσάς στον κοινωνικό κυρίως τομέα. Ευκαιρίες έρχονται μέσω άλλων ατόμων ή από δική σας προτροπή να βρεθείτε με τους κατάλληλους ανθρώπους σήμερα.\nΓια τους Τοξότες, ένα εργασιακό θέμα ή κάτι το οποίο σχετίζεται με τις καθημερινές σας δραστηριότητες σήμερα μπορεί να προχωρήσει παραγωγικά. Εστιάστε στις λεπτομέρειες χωρίς όμως να χάνετε την πανοραμική εικόνα.\nΓια τους Αιγόκερους, ο Ήλιος και ο Ερμής απέναντί σας, σας φέρνουν αντιμέτωπη/ο με πράγματα και καταστάσεις τις οποίες χρειάζεται να αλλάξετε για να προχωρήσετε παραγωγικά στον δρόμο της επιλογής σας. Σήμερα ειδικά είναι μια ημέρα κατά την οποία θα έρθουν νέες ιδέες σχετικά με αυτές τις απαραίτητες αλλαγές.\nΓια τους Υδροχόους, σήμερα θα πρέπει να προχωρήσετε με χαλαρούς ρυθμούς ειδικά αν έχετε στο μυαλό σας να ασχοληθείτε με προσωπικά ζητήματα ή θέματα που σχετίζονται με συγγενείς. Σταθείτε στην αντικειμενική εικόνα.\nΓια τους Ιχθύες, η Σελήνη απέναντί σας και η σχέση της με τον Ουρανό σας βάζει στην διαδικασία να επικοινωνήσετε και να συνεργαστείτε με το άμεσό σας περιβάλλον. Ακόμη και αν δεν έχετε την ανάλογη διάθεση να το κάνετε, το αποτέλεσμα θα σας ικανοποιήσει.


ΕΠΟ χωρίς διαιτησία = Φαγητό δίχως αλάτι! - Δημήτρης Παπανικολάου | The Experts - Novasports.gr\nΕΠΟ χωρίς διαιτησία = Φαγητό δίχως αλάτι!\nΟ Δημήτρης Παπανικολάου γράφει στο προσωπικό του blog για τις επικείμενες εκλογές στην ΕΠΟ και την επόμενη ημέρα στην ομοσπονδία.\n03/07/2017 • 08:17\nΠάμε λοιπόν για εκλογές στην ΕΠΟ με την παράταξη του Βαγγέλη Γραμμένου να κερδίζει εκτός συγκλονιστικού απροόπτου τις περισσότερες θέσεις στη νέα διοίκηση.\nΩστόσο τίποτα δεν θα είναι πια το ίδιο για τα πρόσωπα που θα αναλάβουν τις τύχες του ελληνικού ποδοσφαίρου σε σχέση με το πρόσφατο παρελθόν.\nΚι αυτό γιατί το κεφάλαιο "διαιτησία" θα το αναλάβει χωρίς δεύτερη κουβέντα η FIFA, η οποία θα κάνει και το πρωτάθλημα... πειραματόζωο με την καθιέρωση 6 διαιτητών ανά ματς και το περίφημο VAR (Video Assistant Referee) να μπαίνει σε λειτουργεία (λογικά από τις αρχές του β' γύρου).\nΠέρα από τη διαιτησία, η νέα ΕΠΟ θα είναι υπό επιτροπεία καθώς θα υπάρχει επιτροπή διορισμένη από τη FIFA (χωρίς να γνωρίζουμε ακόμα τα πρόσωπα που θα την απαρτίζουν και το εύρος των αρμοδιοτήτων της), αλλά και Επιτροπή Επαγγελματικού Ποδοσφαίρου, η οποία είναι πιθανό να περιορίσει τις αρμοδιότητες της Λίγκας.\nΤι θα μείνει στη Superleague; Σχεδόν τίποτα. Μόνο ο ορισμός του προγράμματος των αγώνων και ο τρόπος διανομής των οποίων εσόδων.\nΘυμίζω ότι από πέρυσι η ΕΠΟ έχει χάσει και τις Πειθαρχικές Επιτροπές τις οποίες απαρτίζουν τακτικοί δικαστές.\nΜιλάμε δηλαδή για μια νέα διοίκηση (του Β. Γραμμένου) που θα στηρίζεται από τους Σαββίδη-Μελισσανίδη, αλλά θα έχει ψαλιδισμένες σε σχέση με το παρελθόν αρμοδιότητες.\nΑπό την άλλη ο Ολυμπιακός και ο Μαρινάκης, που είχαν το πάνω χέρι με το προηγούμενο σύστημα, εμφανίστηκαν στην ΓΣ της ΕΠΟ και βοήθησαν (δια του εκπροσώπου του Τάκη Αγραφιώτη και των προέδρων των ΕΠΣ Τρικάλων και Χανίων) να περάσουν οι αλλαγές στο καταστατικό της ομοσπονδίας, ενώ θα μπορούσαν να... τινάξουν τη συνέλευση στον αέρα (και να μην ψηφιστεί).\nΠιθανόν και να σκέφτηκαν το Grexit, όπως είχε απειλήσει η FIFA, πιθανόν και όχι, αφού γνωρίζουν καλά ότι η διαιτησία για μεγάλο χρονικό διάστημα θα αφορά εκείνους που θα κάνουν το κουμάντο από τη Ζυρίχη κι όχι τους αντιπάλους τους εντός συνόρων. Οπότε πήγαν με τα... νερά των έξω!\nΓεγονός είναι ότι εκτός από την Ελλάδα και τους 300 της Βουλής που παίρνουν γραμμένα τα μνημόνια από τους (διορισμένους και όχι εκλεγμένους) "θεσμούς", έτσι και το ποδόσφαιρο θα παίρνει γραμμή από Ζυρίχη (FIFA) και Νιόν (UEFA) μέχρι να καταφέρει από μόνο του να ξαναβγεί στις... αγορές!\nΌσο για τον πρόεδρο της ΠΔΕ της ΕΠΟ κ. Δρόσο ενήργησε στη ΓΣ όπως και ο Τσίπρας και κάθε άλλος πολιτικός αρχηγός όταν είναι στην εξουσία. Απαίτησε "κομματική πειθαρχία", καθώς υποστήριξε ότι οποίος σύνεδρος δεν ψηφίσει έστω και εάν άρθρο του νέου καταστατικού, θα είναι σα να μην το ψηφίζει στο σύνολο του!\nΝαι, απίθανα πράγματα σε μια καταστατική ΓΣ όπου θα έπρεπε να γίνεται συζήτηση κατά άρθρο και τροποποιήσεις όπου υπάρχουν διαφωνίες. Αλλά εδώ η δικαιοσύνη έδωσε αμνηστία στα ξένα μέλη του ΤΑΙΠΕΔ που αποδείχθηκε ότι ζημίωσαν το ελληνικό δημόσιο για να πάρει η Ελλάδα τη δόση της, θα κωλώσει ο διορισμένος Δρόσος;\nΜένει να δούμε πάντως πως ο υφυπουργός Αθλητισμού κ. Βασιλειάδης θα αλλάξει το νόμο ΟΛΩΝ των προκατόχων του για τα κωλύματα των παραγόντων (να εκπίπτουν μετά από τελεσίδικες δικαστικές αποφάσεις κι όχι από παραπομπές) όταν χάρη στο νόμο αυτό δεν είναι ακόμα πρόεδρος στην ΕΠΟ ο Γκιρτζικης!\nΤελικά κάτι παραπάνω από γεγονός ότι στην Ελλάδα η εξυγίανση θα αναζητείται και θα αναζητείται και θα αναζητείται...


Νέα όψη για δύο πάρκα γειτονιάς από τον Δήμο Θεσσαλονίκης - demec.gr\nHomeΘεσσαλονίκηΝέα όψη για δύο πάρκα γειτονιάς από τον Δήμο Θεσσαλονίκης\nΙούν. 10, 2020 at 2:05 μμ\nDemec 6 μήνες πριν 10 Ιουνίου 2020 no comment5η Δημοτική ΚοινότηταγειτονιέςΖέρβαςΘεσσαλονίκηπάρκα\n«Στην 5η Κοινότητα, με την πυκνή δόμηση και το λίγο πράσινο, όπου προφανώς δεν υπάρχει η δυνατότητα για μεγάλες παρεμβάσεις, αποκτά ιδιαίτερη σημασία η πρωτοβουλία για τη δημιουργία πάρκων τσέπης», ανέφερε σχετικά ο Δήμαρχος Θεσσαλονίκης Κωνσταντίνος Ζέρβας, σημειώνοντας ότι μέσα από την αναβάθμιση αυτών των δύο χώρων μετασχηματίστηκε ολόκληρη η γειτονιά.\nΣήμερα, Τετάρτη 10 Ιουνίου 2020, ο Δήμαρχος Θεσσαλονίκης επισκέφθηκε τα δύο πάρκα γειτονιάς που αναβαθμίστηκαν, συνοδευόμενος από τον Αντιδήμαρχο Περιβάλλοντος Σωκράτη Δημητριάδη.\nΈργα ανάπλασης εξελίχθηκαν στο πάρκο που βρίσκεται στη συμβολή των οδών Β. Χιρς και Γαμβέττα καθώς και στον χώρο που περικλείεται από τις οδούς Ορέστου, Μακεδονίας, Δελφών και 28ης Οκτωβρίου.\n«Μεταμορφώνουμε συγκεκριμένους χώρους μέσα στην πόλη και μέσα από τη διαδικασία αυτή στην πραγματικότητα ενισχύουμε τον θεσμό της γειτονιάς, που είχε εκλείψει», παρατήρησε από την πλευρά του ο αρμόδιος Αντιδήμαρχος Περιβάλλοντος. Όπως πρόσθεσε ο Σωκράτης Δημητριάδης, στόχος της Δημοτικής Αρχής είναι να ενισχύσει τον θεσμό της υιοθεσίας πάρκων, ώστε και οι ίδιοι οι κάτοικοι κάθε περιοχής να εμπλέκονται ενεργά σε ζητήματα προστασίας του αστικού πρασίνου.\nΟι παρεμβάσεις που εξελίχθηκαν στα δύο πάρκα ήταν συνολικού προϋπολογισμού 323.000 ευρώ και χρηματοδοτήθηκαν μέσω του ΕΣΠΑ. Στο πλαίσιο του έργου μεταξύ άλλων φυτεύτηκαν δέντρα, θάμνοι και ποώδη-πολυετή φυτά, τοποθετήθηκαν έτοιμος χλοοτάπητας, νέα φωτιστικά και αστικός εξοπλισμός, όπως παγκάκια και μπάρα στάθμευσης για ποδήλατα, και δημιουργήθηκαν οδηγοί τυφλών.\nTags :5η Δημοτική ΚοινότηταγειτονιέςΖέρβαςΘεσσαλονίκηπάρκα\nΑκυρώθηκε το EuroPride της Θεσσαλονίκης για το 2020\nDemec 5 μήνες πριν 19 Ιουνίου 2020\nDemec 6 μήνες πριν 18 Ιουνίου 2020\nΜια «βόλτα στα ΚΔΑΠ της ΚΕΔΗΘ\nDemec 6 μήνες πριν 17 Ιουνίου 2020\nΠοιος κοροϊδεύει ποιον τελικά;\nΙορδάνης Γεράσης 1 μήνα πριν 31 Οκτωβρίου 2020\n9 μήνες πριν 12 Μαρτίου 2020


Εγγραφές, μετεγγραφές, φοίτηση και θέματα οργάνωσης Γυμνασίων λυκείων. Δημοσίευση Υ.Α. σε ΦΕΚ - diodos.edu.gr\nΔημοσιεύτηκε στο ΦΕΚ 120 τ. Β΄η Υ.Α. 10645/ΓΔ4/23-01-2018 με θέμα: Εγγραφές, μετεγγραφές, φοίτηση και θέματα οργάνωσης της σχολικής ζωής στα σχολεία της δευτεροβάθμιας εκπαίδευσης.\nΠατήστε εδώ για να ανοίξετε το ΦΕΚ 120 τ. Β΄ (ΥΑ10645/ΓΔ4/23-1-2018)\ne Εγγραφές: ΔΙΕΥΚΡΙΝΙΣΕΙΣ-ΕΡΩΤΗΣΕΙΣ-ΑΠΑΝΤΗΣΕΙΣ για τις Ηλεκτρονικές Εγγραφές


Θέσεις εργασίας δεν υπάρχουν, με αποτέλεσμα η μόνη διέξοδος να φαντάζει η μετανάστευση. Οι ευκαιρίες που προσφέρονται είναι άνισες, καθώς πολύ λίγες θέσεις εργασίας εμφανίζονται. Η έλλειψη αξιοκρατίας είναι απροκάλυπτη, γεγονός που οδηγεί στον παραγκωνισμό των ικανών και την προώθηση ατόμων, χωρίς προσόντα. Το κράτος αντί να δημιουργήσει προϋποθέσεις για δημιουργία επενδύσεων, και επομένως νέων μόνιμων θέσεων εργασίας, δημιουργεί εχθρικότατο περιβάλλον γι’ αυτές. Αντί να σκύψει πάνω από το πρόβλημα, προσπαθεί να αποπροσανατολίσει τους νέους, με διάφορα προγράμματα δήθεν απασχόλησης.\nΗ Πολιτεία φέρει τεράστιες ευθύνες, γιατί εθελοτυφλεί στα τεράστια προβλήματα. Εργάζεται και νομοθετεί, κατ’ επιταγή των ξένων, ξεπουλά τα πάντα στην πατρίδα μας, επιβάλλει αβάσταχτη φορολογία, θεωρεί την επιχειρηματικότητα εχθρό της, εξυπηρετώντας, ταυτόχρονα, τα συμφέροντα ενός μικρού αριθμού πλούσιων ανθρώπων στην Ελλάδα και τα συμφέροντα των ξένων, απαξιώνοντας όλους τους παραγωγικούς φορείς στην πατρίδα μας και εξαφανίζοντας θέσεις εργασίας.


VKtoons_the blog: Το ελληνικό animation (Β΄ μέρος)\nΤο ελληνικό animation (Β΄ μέρος)\nΠάντα με οδηγό το βιβλίο του Γιάννη Βασιλειάδη...\nΣτο πρώτο μέρος, μιλήσαμε για τους Μυρμιρίδη και Κουτσούρη. Το 1974, δημιουργούν την διαφημιστική εταιρεία Το Κουνούπι. Μπορεί να μη σας λέει τίποτα το όνομα, αλλά όσοι είστε κάτι παραπάνω από 30 και κάτι, έχετε δει την δουλειά της και το σήμα της. Στην εταιρεία αυτή έγινε σημαντική δουλειά από αρκετούς Έλληνες animators και στην ουσία αυτή η δουλειά χρηματοδοτούσε την καλλιτεσνική τους δημιουργία, ενώ ταυτόχρονα και η διαφήμιση στεκόταν σε υψηλό - ειδικά για τα ελληνικά δεδομένα - επίπεδο! Σταμάτησε να λειτουργεί στα 1989. Για το Κουνούπι ο Κουτσούρης είχε πει στο περιοδικό Ως3: "Εκείνο που με ευχαριστούσε περισσότερο, ήταν όταν τα σχεδίαζα. Που έφτιαχνα τους χαρακτήρες. Οι ευρεσιτεχνίες που κάναμε πάνω στην παραγωγή, για να βρούμε τα στοιχεία που θα κάναμε κάτι διαφορετικό. Όταν παίρναμε από μια διαφημιστική εταιρεία τη δουλειά, μας έδιναν ένα σενάριο. Και πολλές φορές, επειδή δεν κάναμε μόνο κινούμενα αλλά και ταινίες με σπέσιαλ εφέ - ό,τι πιο δύσκολο, δηλαδή, υπήρχε τότε στη διαφήμιση και που σήμερα γίνονται σχετικά εύκολα με κομπιούτερ - βρίσκαμε τρόπους και τα κάναμε. Παίρναμε το σενάριο, το βάζαμε κάτω και το συζητούσαμε. Ψάχναμε τί ευρεσιτεχνία θα κάνουμε, για να βγάλουμε τις δυσκολίες. Έτσι, με πολύ κόπο και σκέψη, βγάζαμε τις ταινίες. Αυτό όμως ήταν δημιουργία. Ακολουθεί μικρό δείγμα δουλειάς (δεν μπορούσα να σας δώσω το link μόνο από τις διαφημίσεις που ήθελα, αλλά το link λειτουργεί στέλνοντάς σας κατευθείαν στο σημείο στο οποίο ξεκινά η διαφήμιση):\n(Η διαφήμιση του εντομοκτόνου ανήκει νομίζω σε άλλη εταιρεία)\nΑφού μιλάμε για την διαφήμιση, ας κάνουμε ένα μικρό βήμα πίσω. Ήδη από το 1973 τουλάχιστον (ίσως και πιό πριν, αλλά δεν είμαι σε θέση να το γνωρίζω), διαφημιστικά σποτ ελληνικών εταιριών παρουσιάζονταν στην ΕΡΤ και στην ΥΕΝΕΔ και έχουν μάλιστα μείνει θρυλικά, π.χ. ο Mr. Forte και το Ούζο 12 (ναι..."ΑΑΑΑΥΤΟ"...:D ). Συγγνώμη, αλλά ΔΕΝ γνωρίζω τις εταιρείες παραγωγής. Όποιος τις ξέρει, ας κάνει μία διόρθωση με σχόλιο. Η διαφήμιση του ούζου είναι από το 1973, του δε απορρυπαντικού νομίζω προς τα τέλη της δεκαετίας του 1970 (με μουσική υπόκρουση το Moby Dick των Led Zeppelin παρακαλώ!!!).\nΣτα 1975 και 1977 ο Άκης Ψάιλας επανήλθε με δύο ταινίες: το 1975 με τους Τερμίτες και το 1977 με Το ρολόι. Δυστυχώς, δεν βρήκα βίντεο των ταινιών αυτών.\nΤο 1975 ο γνωστός μας σκιτσογράφος Κυρ έβγαλε την ταινία του Μύκονος. Ούτε για αυτή βρήκα κάτι.\nΣτα 1979 ο Μάρκος Χολέβας μας έδωσε τα 5.684 κινηματογραφικά καρέ, μία ταινία clay animation, και την ίδια χρονιά εμφανίζεται η cut out ταινία του Μαρίνου Κάσσου Πρόλογος για μια παράσταση του Καραγκιόζη. Αργότερα, ο Κάσσος πήγε στον Καναδά για σπουδές στο animation επέστρεψε για να εργαστεί στην ΕΡΤ, στο τμήμα κινουμένων σχεδίων. Στα 1982, ο ίδιος για πρώτη φορά στην Ελλάδα χρησιμοποίησε την τεχνική της σχεδίασης επάνω στο φιλμ, στην βραβευμένη ταινία Συνοδεία. Πάλι στα 1979, ο Ιορδάνης Αναννιάδης έδωσε την καρτούν ταινία του (η οποία απευθυνόταν σε ενήλικους) Ζάχος ο Μαζόχας. Είναι η ιστορία των αποτυχημένων αποπειρών αυτοκτονίας του Ζάχου. Σύμφωνα με τον Ανανιάδη (όπως μας το μεταφέρει ο Βασιλειάδης), "η ταινία (που την σνόμπαραν τότε οι κριτικοί) είχε δημιουργηθεί με μεγάλες προοπτικές: ο Ζάχος να πρωταγωνιστεί σε μια σειρά από μικρές χιουμοριστικές ταινίες - κατά τα πρότυπα των αμερικανικών - για κινηματογράφο και τηλεόραση. Εγχείρημα συλλογικής εργασίας που θα απασχολούσε ολόκληρη ομάδα συντελεστών. Δεν υπήρξε όμως κανένα ενδιαφέρον με ανάλογη οικονομική ενίσχυση από τους παράγοντες στην τολμηρή αυτή πρόταση". Η ταινία μετείχε σε πλήθος φεστιβάλ και προβλήθηκε και σε τηλεοπτικά κανάλια του εξωτερικού.\nΔύο χρόνια μετά, ο ίδιος έδωσε τον Κύκλο. Και αυτή η ταινία καρτουνίστικη και με χιουμοριστικά στοιχεία, αλλά λίγο πιό "βαριά" θεματικά: ο κύκλος της ζωής του ανθρώπου. Η ταινία κέρδισε αρκετά βραβεία στο φεστιβάλ της Θεσσαλονίκης και Δράμας, ενώ συμμετείχε και σε φεστιβάλ στην Βουλγαρία.\nΠίσω στα 1979 και στην ταινία του Στράτου Στασινού (1945-2009) Περίπατος, η οποία βραβεύτηκε και στην Θεσσαλονίκη και στην Δράμα. Παρότι θυμάμαι πως έχω δει την ταινία στα παιδικά μου χρόνια κατά την δεκαετία του 1980, εν τούτοις, δεν βρήκα το βίντεο. Αντ' αυτού, μία εικόνα από αυτήν:\nΣτα 1981, ο Χολέβας έδωσε την ταινία Ο επίσημος προσκεκλημένος.\nΣτα 1982, o Στασινός σκηνοθέτησε τα παιδιά τα οποία δίδασκε ταυτόχρονα που συμμετείχαν στην ταινία Εργαστήρι 82, στην οποία παρουσιαζόταν η πραγματική προσπάθεια αυτών των παιδιών να δημιουργήσουν animation. Η ταινία βραβεύτηκε στην Θεσσαλονίκη και στην Δράμα.\nΚλείνω το δεύτερο μέρος του αφιερώματος με αναφορά σε μία εξαιρετικά φιλόδοξη προσπάθεια που δεν βρήκε ανταπόκριση από τους αρμόδιους. Θεωρώ ότι, αν η πρόταση αυτή εφαρμοζόταν, πιθανώς να άλλαζε δραματικά η ιστορία του animation στην Ελλάδα. Αναφέρομαι στην σειρά Παντεχνής, παραγωγής Αρώνη - Ανανιάδη.\nΗ ιδέα βασιζόταν στο ομώνυμο βιβλίο του Χρήστου Πετρόπουλου (σε εικονογράφηση Πάνου Λαμπίρη) και την προώθησε ο Νίκος Πιλάβιος, ο γνωστός μας Παραμυθάς. Όμως, Μετά τον πιλότο, τίποτα δεν προχώρησε, γιατί κρίθηκε πως ήταν πολύ δαπανηρή. Αντιγράφω από την ιστοσελίδα του Παραμυθά: Ο ήρωας, πολυτεχνίτης και ερημοσπίτης – γι’ αυτό και Παντεχνής – είναι η καρδιά μιας φοβερής παρέας βυζαντινών: του καλόγερου Βαρυπάτη, του δάσκαλου Φιλώραιου και του Ξεχνίτζη που δεν θυμόταν ούτε ο ίδιος τι δουλειά έκανε. Τον «Παντεχνή», τον παρουσίασα πρώτα σε συνέχειες στο ραδιόφωνο, το 1977, όταν ήμουν υπεύθυνος για τα παιδικά προγράμματα του Α’ ΠΡΟΓΡΑΜΜΑΤΟΣ του ραδιοφώνου. Από το 1978 που πέρασα στην τηλεορασή, το όνειρό μου ήταν να τον κάνω σήριαλ με κινούμενα σχέδια. Μόλις το 1982 κατάφερα να μου δώσουν τα λεφτά για έναν «πιλότο», που ήταν έτοιμος στις αρχές του 1983, ύστερα από πολλών μηνών δουλειά. Έτσι για να αποτήσω «φόρο τιμής» σε όσους έπαθαν σοκ όταν έμαθαν ότι τελικά δεν θα γίνει η εκπομπή που θεωρούσαν σίγουρη θα αναφέρω την εταιρία, «ΑΡΩΝΗΣ- ΕΥΘΥΜΙΑΔΗΣ», που είχε αναλάβει την εκτέλεση της παραγωγής, μερικά ονόματα των animators που θυμάμαι: Χατζηανδρέου, Βάμβουρας, Γεωργαρίου, και μερικούς από τους ηθοποιούς που θ΄ακούσετε τις φωνές τους: Σταύρος Ξενίδης, Χρήστος Τσάγκας, Γιώργος Μιχαλακόπουλος, Νίκος Μπουσδούκος, Βασίλης Πλατάκης.\nΠροσωπικά θεωρώ πως, αν η σειρά πραγματοποιείτο, σήμερα θα υπήρχε μία πολύ δυνατή φουρνιά Ελλήνων animators και το ελληνικό animation θα ήταν πιό γνωστό και στο ελληνικό και στο διεθνές κοινό. Ακολουθεί ο πιλότος της σειράς.\nΑναρτήθηκε από Vaggelis Karadimas στις 8:26 μ.μ.\nΕτικέτες Αρώνης-Ευθυμιάδης, ιστορία, Κουνούπι, Πιλάβιος, Στασινός, Χολέβας, animation history, animation pioneers, Greece\nΤο ελληνικό animation (Α΄ μέρος)


cinema: Σκοτσέζικο ντους από τους κριτικούς στον Λάνθιμο\nΤης ΧΡΥΣΟΥΛΑΣ ΠΑΠΑΪΩΑΝΝΟΥΕλευθεροτυπία, Τρίτη 6 Σεπτεμβρίου 2011Εχουμε μέρες ακόμα μέχρι το άλλο Σάββατο που θα λήξει το 68ο Φεστιβάλ Κινηματογράφου της Βενετίας και ο πρόεδρός του, Ντάρεν Αρονόφσκι, μαζί με τα υπόλοιπα μέλη της κριτικής επιτροπής, θα απονείμουν τα βραβεία. Η Αγγελική Παπούλια (αριστερά) και η Αριάν Λαμπέντ με τον Γ. Λάνθιμο ASS. PRESSΑς κρατήσουμε την ψυχραιμία μας για την τύχη της ελληνικής ταινίας «Αλπεις» του Γιώργου Λάνθιμου, που κατάφερε και πάλι να γίνει το talk of the festival, με το ανορθόδοξο στόρι του (που υπογράφει με τον Ευθύμη Φιλίππου), για μια παράξενη ομάδα ανθρώπων, οι οποίοι αναλαμβάνουν, έναντι αμοιβής, για να ανακουφίσουν διάφορους πενθούντες, να υποδυθούν τα αγαπημένα τους πρόσωπα.\nΟι πρώτες κριτικές για την ταινία δείχνουν ότι για άλλη μία φορά οι «Αλπεις» δίχασαν τους επαγγελματίες. Αν και στην πλειονότητά τους τα πρώτα σχόλια είναι θετικά, τα αρνητικά στάζουν φαρμάκι. Οσο για το πώς αντέδρασε ή θα αντιδράσει το κοινό όταν η ταινία βγει στις αίθουσες, αυτό θα είναι μια άλλη υπόθεση.\nΟ έγκυρος κριτικός της «Γκάρντιαν», Γιαν Μπρουκς, έβαλε στις «Αλπεις» τέσσερα στα πέντε αστεράκια, όσα έδωσε και στο «Shame» του συμπατριώτη του, Στιβ ΜακΚουίν, αλλά και στο «Μακελειό» του βετεράνου Ρομάν Πολάνσκι. «Είναι εύκολο», γράφει ο Μπρουκς, «να χαθείς στις "Αλπεις", μια ανέκφραστη ιστορία φαντασμάτων όλων των ειδών από τον μεγαλοφυή Ελληνα σκηνοθέτη, Γιώργο Λάνθιμο. Ακόμα και ο τίτλος λειτουργεί ως ένα είδος αντιπερισπασμού. Αλλά με το που σβήσουν τα φώτα, βρισκόμαστε σε μια κατάσταση παροξυσμού, χωρίς χάρτη, σε ένα τοπίο που δεν είναι απόκρημνο και χιονισμένο αλλά επίπεδο και μαύρο. Αλλά ακολουθήστε τον σκηνοθέτη. Αφήστε τον να σας σύρει από τη μύτη. Ο Λάνθιμος ξέρει πολύ καλά πού πηγαίνει».\nΤην άποψή του δεν συμμερίζεται ο έτερος δημοσιογράφος της βρετανικής εφημερίδας, Μαρκ Μπράουν. Εγραψε στο Τουίτερ του: «Μόλις είδα τις Αλπεις. Θέλω να πνιγώ στα κανάλια της Βενετίας».\nΤο «Χόλιγουντ Ρεπόρτερ», πάλι, μιλάει για μια «καυστική ταινία, τόσο περίεργη και ελλειπτική όσο ο "Κυνόδοντας" με μια ανεξήγητη δύναμη να παρασύρει τον θεατή στο ερμητικό δίκτυο των ανθρώπινων σχέσεων» και χαρακτηρίζει τις «Αλπεις» ως ένα «έξοχο δείγμα του σινεμά του παραλόγου».\nΠαράλογες, όμως, θα έβρισκε τις παραπάνω θετικές κριτικές ο Πάολο Μερεγκέτι της «Κοριέρε ντελα Σέρα», ο οποίος αποκάλεσε την ταινία του Λάνθιμου «το ούφο της Μόστρα». «Η ταινία», γράφει, «έχει ελλειπτικό στιλ, εξηγεί ελάχιστα και προκαλεί πολύ. Εχει μεγάλη δόση μισανθρωπίας που βγαίνει σε κάθε σκηνή και είναι στα όρια του ανεκτού. Αφήνει τον θεατή με αμφιβολίες και ερωτήματα. Ενοχλεί και απωθεί. Ενας Γάλλος το αποκάλεσε, ορθώς, "αυτιστικό φιλμ"».\nΤο περιοδικό «Variety», παρόλο που υποστηρίζει ότι η νέα ταινία είναι λιγότερο καινοτόμα από τον «Κυνόδοντα», βρίσκει εξαιρετικό το σενάριο, το μοντάζ και κάθε τεχνική λεπτομέρεια και καταλήγει ότι «προσφέρει ένα συναρπαστικό μίγμα παράξενων συμβάντων, ανθρωπολογικών και φροϋδικών διαισθήσεων για τα ανθρώπινα είδη και τη σύγχρονη κοινωνία, και ένα ιδιαίτερα παράξενο χιούμορ». Ενώ το σάιτ «indiwire» βάζει τίτλο στην κριτική «Αλλη μια μοναδική και εκπληκτική ταινία από τον Λάνθιμο».\nΛογικό ήταν οι ξένοι κριτικοί να περίμεναν πώς και πώς τη νέα ταινία του Λάνθιμου, που κατάφερε με τον «Κυνόδοντα» να βάλει δυναμικά το ελληνικό σινεμά στο παιχνίδι της κινηματογραφικής βιομηχανίας, παρέα βέβαια και με άλλους σκηνοθέτες της γενιάς του.\nΣίγουρα θα ξεφυτρώσουν κι άλλες αρνητικές κριτικές για την ταινία, όπως βέβαια και θετικές. Θα διαβάσουμε πολλά ακόμα σχόλια που θα είναι ή του ύψους ή του βάθους. Κάτι τέτοιο, όμως, δεν έγινε και με τον «Κυνόδοντα»; Αλλοι μιλούσαν για αριστούργημα και άλλοι δεν ήθελαν ούτε να ακούσουν. Κι όμως, ο «Κυνόδοντας» διέψευσε τους επικριτές του και έφτασε μέχρι τα «Οσκαρ», έπειτα από μια ήδη αξιοζήλευτη πορεία στο εξωτερικό.


UPS :: Μετατροπείς Τάσης :: emimikos.gr\nWELL 650 Line Interactive UPS 650VA με Σταθεροποιητή (93139)\nΗ σειρά UPS WELL 650VA/390W αποτελεί την οικονομική άλλα και ταυτόχρονα αξιόπιστη λύση για την προστασία από βραχυκυκλώματα, υπερτάσεις και πτώσεις τάσης, εξασφαλίζοντας υψηλά επίπεδα ασφαλείας, με άμεση ανταπόκριση και αθόρυβη λειτουργία. Εύχρηστο και λειτουργικό, διαθέτει δύο εξόδους σούκο, cold start, auto restart, σταθεροποίηση της τάσης και έλεγχο μικροεπεξεργαστή για υψηλή αξιοπιστία καθώς και ενδείξεις LED που σας ενημερώνουν άμεσα για τη κατάστασή του.\n€79.00 Έκπτωση 29%\nNOD U-650 Line Interactive UPS 650VA / 360W με Σταθεροποιητή\nLine Interactive UPS 650VA / 360W με Σταθεροποιητή της NOD, U-650. Οι έντονες εναλλαγές τάσης του δικτύου σας αποτελούν το μεγαλύτερο πρόβλημα του υπολογιστή σας και μπορούν να αποβούν καταστροφικές. Ακόμη και μια σύντομη απώλεια ισχύος ή μια στιγμιαία αύξηση μπορεί να καταστρέψει τον εξοπλισμό σας και να καταστρέψει αναντικατάστατα δεδομένα. Το Line Interactive UPS NOD σας παρέπει πλήρη προστασία από τις εναλλαγές τις τάσεις! Προστατεύει από βραχυκυκλώματα, υπερτάσεις, διακοπές ρεύματος, πτώσεις τάσεις και σας επιτρέπει να κλείσετε τον εξοπλισμό σας ή να τερματίσετε τις ενεργές σας εργασίες δίχως άγχος (15-35 λεπτά χρόνος backup της μπαταρίας, αναλόγως το φορτίο). Ιδανική λύση για την προστασία του προσωπικού σας υπολογιστή και επίσης για διακομιστές πολυμέσων, σταθμούς εργασίας υψηλής απόδοσης, υπολογιστές γραφείου, οθόνες, εκτυπωτές, μόντεμ, διακόπτες, ασύρματους δρομολογητές, σαρωτές κλπ.\nnJoy RENTON 650 USB Line Interactive UPS 650VA με Σταθεροποιητή και 2x USB (UPLI-LI065RE-CG01B)\nLine Interactive UPS 650VA με Σταθεροποιητή και 2x USB της nJoy, RENTON 650 USB. Το UPS Renton από την nJoy 650VA αποτελεί την οικονομική και -ταυτόχρονα- αξιόπιστη λύση για προστασία μικρών συστημάτων πληροφορικής και περιφεριακών. Είναι τεχνολογίας Line Interactive με ενσωματωμένο σταθεροποιητή τάσης AVR και έξοδο Usb για φόρτιση συσκευών κινητών τηλεφώνων σε περίπτωση διακοπής ρεύματος. Ιδανικό για οικιακή χρήση, μικρούς Servers, φώτα ασφαλείας και μικρά τηλεφωνικά κέντρα.\n€81.90 Έκπτωση 26%\nWELL 850 Line Interactive UPS 850VA με Σταθεροποιητή (93142)\nΗ σειρά UPS WELL 850VA/510W αποτελεί την οικονομική άλλα και ταυτόχρονα αξιόπιστη λύση για την προστασία από βραχυκυκλώματα, υπερτάσεις και πτώσεις τάσης, εξασφαλίζοντας υψηλά επίπεδα ασφαλείας, με άμεση ανταπόκριση και αθόρυβη λειτουργία. Εύχρηστο και λειτουργικό, διαθέτει δύο εξόδους σούκο, cold start, auto restart, σταθεροποίηση της τάσης και έλεγχο μικροεπεξεργαστή για υψηλή αξιοπιστία καθώς και ενδείξεις LED που σας ενημερώνουν άμεσα για τη κατάστασή του.\n€101.00 Έκπτωση 33%\nNOD U-850 Line Interactive UPS 850VA / 480W με Σταθεροποιητή\nLine Interactive UPS 850VA / 480W με Σταθεροποιητή της NOD, U-850. Οι έντονες εναλλαγές τάσης του δικτύου σας αποτελούν το μεγαλύτερο πρόβλημα του υπολογιστή σας και μπορούν να αποβούν καταστροφικές. Ακόμη και μια σύντομη απώλεια ισχύος ή μια στιγμιαία αύξηση μπορεί να καταστρέψει τον εξοπλισμό σας και να καταστρέψει αναντικατάστατα δεδομένα. Το Line Interactive UPS NOD σας παρέπει πλήρη προστασία από τις εναλλαγές τις τάσεις! Προστατεύει από βραχυκυκλώματα, υπερτάσεις, διακοπές ρεύματος, πτώσεις τάσεις και σας επιτρέπει να κλείσετε τον εξοπλισμό σας ή να τερματίσετε τις ενεργές σας εργασίες δίχως άγχος (15-35 λεπτά χρόνος backup της μπαταρίας, αναλόγως το φορτίο). Ιδανική λύση για την προστασία του προσωπικού σας υπολογιστή και επίσης για διακομιστές πολυμέσων, σταθμούς εργασίας υψηλής απόδοσης, υπολογιστές γραφείου, οθόνες, εκτυπωτές, μόντεμ, διακόπτες, ασύρματους δρομολογητές, σαρωτές κλπ.\n€92.50 Έκπτωση 24%\nLAPARA LA-VST650 Line Interactive UPS 650VA / 360W με USB σύνδεση και Σταθεροποιητή\nLine Interactive UPS 650VA / 360W της LAPARA LA-VST650. Τα UPS της VST σειρά της LAPARA έχουν μικρο και compact μέγεθος σε σχέση με τα υπόλοιπα της αγοράς και είναι κατάλληλα για το σπίτι και το γραφείο σας. Λειτουργία Auto AC Restart κατά την οποία γίνεται αυτόματη ενεργοποίηση στην επαναφορά του AC μετά από διακοπή ρεύματος. Αποτρέψτε την απώλεια δεδομένων με αυτό το UPS. Σας προσφέρει ένα buffer μεταξύ της τροφοδοσίας και του υπολογιστή σας και σας δίνει πρόσθετο χρόνο να σώσετε την εργασία σας σε περίπτωση μιας διακοπής ρεύματος. Είσοδος 162 - 290 V AC - Έξοδος 220V AC.\n€98.60 Έκπτωση 25%\nNOD U-1200 Line Interactive UPS 1200VA / 600W με Σταθεροποιητή\nLine Interactive UPS 1200VA / 600W με Σταθεροποιητή της NOD, U-1200. Οι έντονες εναλλαγές τάσης του δικτύου σας αποτελούν το μεγαλύτερο πρόβλημα του υπολογιστή σας και μπορούν να αποβούν καταστροφικές. Ακόμη και μια σύντομη απώλεια ισχύος ή μια στιγμιαία αύξηση μπορεί να καταστρέψει τον εξοπλισμό σας και να καταστρέψει αναντικατάστατα δεδομένα. Το Line Interactive UPS NOD σας παρέπει πλήρη προστασία από τις εναλλαγές τις τάσεις! Προστατεύει από βραχυκυκλώματα, υπερτάσεις, διακοπές ρεύματος, πτώσεις τάσεις και σας επιτρέπει να κλείσετε τον εξοπλισμό σας ή να τερματίσετε τις ενεργές σας εργασίες δίχως άγχος (15-35 λεπτά χρόνος backup της μπαταρίας, αναλόγως το φορτίο). Ιδανική λύση για την προστασία του προσωπικού σας υπολογιστή και επίσης για διακομιστές πολυμέσων, σταθμούς εργασίας υψηλής απόδοσης, υπολογιστές γραφείου, οθόνες, εκτυπωτές, μόντεμ, διακόπτες, ασύρματους δρομολογητές, σαρωτές κλπ.\n€125.00 Έκπτωση 20%\nWELL 1200 Line Interactive UPS 1200VA με Σταθεροποιητή (93144)\nΗ σειρά UPS WELL 1200VA/720W αποτελεί την οικονομική άλλα και ταυτόχρονα αξιόπιστη λύση για την προστασία από βραχυκυκλώματα, υπερτάσεις και πτώσεις τάσης, εξασφαλίζοντας υψηλά επίπεδα ασφαλείας, με άμεση ανταπόκριση και αθόρυβη λειτουργία. Εύχρηστο και λειτουργικό, διαθέτει δύο εξόδους σούκο, cold start, auto restart, σταθεροποίηση της τάσης και έλεγχο μικροεπεξεργαστή για υψηλή αξιοπιστία καθώς και ενδείξεις LED που σας ενημερώνουν άμεσα για τη κατάστασή του.\n€155.00 Έκπτωση 34%\nNOD U-1500 Line Interactive UPS 1500VA / 900W με Σταθεροποιητή\nLine Interactive UPS 1500VA / 900W με Σταθεροποιητή της NOD, U-1500. Οι έντονες εναλλαγές τάσης του δικτύου σας αποτελούν το μεγαλύτερο πρόβλημα του υπολογιστή σας και μπορούν να αποβούν καταστροφικές. Ακόμη και μια σύντομη απώλεια ισχύος ή μια στιγμιαία αύξηση μπορεί να καταστρέψει τον εξοπλισμό σας και να καταστρέψει αναντικατάστατα δεδομένα. Το Line Interactive UPS NOD σας παρέπει πλήρη προστασία από τις εναλλαγές τις τάσεις! Προστατεύει από βραχυκυκλώματα, υπερτάσεις, διακοπές ρεύματος, πτώσεις τάσεις και σας επιτρέπει να κλείσετε τον εξοπλισμό σας ή να τερματίσετε τις ενεργές σας εργασίες δίχως άγχος (15-35 λεπτά χρόνος backup της μπαταρίας, αναλόγως το φορτίο). Ιδανική λύση για την προστασία του προσωπικού σας υπολογιστή και επίσης για διακομιστές πολυμέσων, σταθμούς εργασίας υψηλής απόδοσης, υπολογιστές γραφείου, οθόνες, εκτυπωτές, μόντεμ, διακόπτες, ασύρματους δρομολογητές, σαρωτές κλπ.\n€160.00 Έκπτωση 19%\nLAPARA LA-VST1000-LCD Line Interactive UPS 1000VA / 600W με USB σύνδεση και Σταθεροποιητή\nLine Interactive UPS 1000VA / 600W της LAPARA LA-VST1000-LCD. Τα UPS της VST-LCD σειρά της LAPARA έχουν μικρο και compact μέγεθος σε σχέση με τα υπόλοιπα της αγοράς και είναι κατάλληλα για το σπίτι, το γραφείο σας και επιχειρήσεις. Λειτουργία Auto AC Restart κατά την οποία γίνεται αυτόματη ενεργοποίηση στην επαναφορά του AC μετά από διακοπή ρεύματος. Αποτρέψτε την απώλεια δεδομένων με αυτό το UPS. Σας προσφέρει ένα buffer μεταξύ της τροφοδοσίας και του υπολογιστή σας και σας δίνει πρόσθετο χρόνο να σώσετε την εργασία σας σε περίπτωση μιας διακοπής ρεύματος. Είσοδος 162 - 290 V AC - Έξοδος 220V AC.\n€200.90 Έκπτωση 25%\nNOD U-3000 Line Interactive UPS 3000VA / 1800W με Σταθεροποιητή\nLine Interactive UPS 3000VA / 1800W με Σταθεροποιητή της NOD, U-3000. Οι έντονες εναλλαγές τάσης του δικτύου σας αποτελούν το μεγαλύτερο πρόβλημα του υπολογιστή σας και μπορούν να αποβούν καταστροφικές. Ακόμη και μια σύντομη απώλεια ισχύος ή μια στιγμιαία αύξηση μπορεί να καταστρέψει τον εξοπλισμό σας και να καταστρέψει αναντικατάστατα δεδομένα. Το Line Interactive UPS NOD σας παρέπει πλήρη προστασία από τις εναλλαγές τις τάσεις! Προστατεύει από βραχυκυκλώματα, υπερτάσεις, διακοπές ρεύματος, πτώσεις τάσεις και σας επιτρέπει να κλείσετε τον εξοπλισμό σας ή να τερματίσετε τις ενεργές σας εργασίες δίχως άγχος (15-35 λεπτά χρόνος backup της μπαταρίας, αναλόγως το φορτίο). Ιδανική λύση για την προστασία του προσωπικού σας υπολογιστή και επίσης για διακομιστές πολυμέσων, σταθμούς εργασίας υψηλής απόδοσης, υπολογιστές γραφείου, οθόνες, εκτυπωτές, μόντεμ, διακόπτες, ασύρματους δρομολογητές, σαρωτές κλπ.\n€294.00 Έκπτωση 15%


Δείτε πως μπορούν να αναπτυχθούν οι Ιαματικές Πηγές των Θερμοπυλών - Καλύτερη Λαμία\nHome / ΠΟΛΙΤΙΣΜΟΣ / Δείτε πως μπορούν να αναπτυχθούν οι Ιαματικές Πηγές των Θερμοπυλών\n5:59 π.μ. ΠΟΛΙΤΙΣΜΟΣ\nΘέμα της διπλωματικής είναι η διαμόρφωση του τοπίου των ιαματικών πηγών των Θερμοπύλων και η ενσωμάτωση οργανωμένου κτιρίου λουτρών.\nΗ επιλογή του θέματος έγινε με βάση την αναγκαιότητα εκμετάλλευσης του συγκεκριμένου τόπου. Παράλληλα, εκφράζει την επιθυμία για την ενασχόληση με το λουτρό ως διαδικασία με έντονα κοινωνικά, ιστορικά, τεχνικά χαρακτηριστικά και με βάση αυτά τη δημιουργία μιας αισθητηριακής αρχιτεκτονικής. Ακόμα, αποτελεί μια προσπάθεια διαφορετικής αντίληψης της προόδου και του σχεδιασμού τόσο για τον εναλλακτικό τουρισμό όσο και για ένα κλάδο της ιατρικής όχι μέσα σε στεγνά - νοσοκομειακά περιβάλλοντα.\nΤο νερό, το φως, το σώμα, τα υλικά καθόρισαν το σχεδιασμό και την γενικότερη αντιμετώπιση του θέματος. Άλλωστε τα λουτρά είναι χώροι που σχετίζονται με τις αισθήσεις. Απώτερος στόχος είναι να επιλέξει ο επισκέπτης ελεύθερα τις δραστηριότητες του, οι οποίες είναι προσανατολισμένες στην χαλάρωση και την φαντασίωση.\nΣτην πορεία επεξεργασίας της λύσης σημαντικός υπήρξε και ο προβληματισμός για τα επιμέρους χαρακτηριστικά που συγκροτούν το χώρο σε ένα κτίσμα της λειτουργικής ιδιαιτερότητας των λουτρών. Ο τρόπος με τον οποίο ο χρήστης μυείται στο χώρο αυτό, ο τρόπος που κυκλοφορεί ή στέκεται, η σχέση του χρόνου και του χώρου, η έντονη εσωστρέφεια υπήρξαν αφορμές μελέτης και αναζήτησης.\nΕπιβλέποντες: Δημήτριος Ησαΐας\nΣπουδαστές: Λουκία Τσαφούλια\nΠαράδοση / Εκπόνηση:


Σωτήρης Πρατσίνης - Έλληνας ερευνητής ανακάλυψε αισθητήρα αναπνοής που ανιχνεύει πότε το σώμα καίει λίπος | ellines.com\nΈλληνας ερευνητής ανακάλυψε αισθητήρα αναπνοής που ανιχνεύει πότε το σώμα καίει λίπος\nΟι επιστήμονες ανέπτυξαν έναν αισθητήρα αναπνοής που μπορεί να ανιχνεύσει πότε το σώμα καίει λίπος. Στο μέλλον, η διαδικασία του τεστ αναπνοής δεν θα χρησιμοποιείται απλώς από την αστυνομία για τον έλεγχο των ποσοστών αλκοολ, αλλά και για τη δοκιμή της κατάστασης των αθλητών και των ανθρώπων που θέλουν να χάσουν το επιπλέον βάρος. Ένας Έλληνας ερευνητής και οι συνεργάτες του στην Ελβετία ανέπτυξαν μια νέα μέθοδο που επιτρέπει την εύκολη και σε πραγματικό χρόνο παρακολούθηση της λιπόλυσης (καύσης του λίπους) εξετάζοντας τις εκπνοές ενός ατόμου κατά τη διάρκεια της άσκησης.\nΜέχρι τώρα η καύση του λίπους ήταν δυνατό να υπολογισθεί μέσω ενός τεστ αίματος ή ούρων, όπου μετρώνται συγκεκριμένοι βιοδείκτες που «προδίδουν» κατά πόσο έχει καεί το λίπος στο σώμα. Όμως τα τεστ αυτά είναι λιγότερο βολικά και πιο αργά σε σχέση με το νέο τεστ αναπνοής. Οι ερευνητές, με επικεφαλής τον καθηγητή Σωτήρη Πρατσίνη του Ελβετικού Ομοσπονδιακού Ινστιτούτου Τεχνολογίας (ΕΤΗ) της Ζυρίχης, έκαναν τη σχετική δημοσίευση στο περιοδικό αναλυτικής χημείας «Analytical Chemistry».\n“Όταν κάποιος καίει λίπος, το σώμα του παράγει υποπροϊόντα μεταβολισμού, που καταλήγουν στο αίμα” εξηγεί ο Andreas Güntner, ένας μεταδιδακτορικός στην ομάδα του καθηγητή Σωτήρη Πρατσίνη. Στους πνεύμονες αυτά τα μόρια, ιδίως τα πτητικά, εισέρχονται στον αέρα που εκπνέει ο άνθρωπος. Το πιο πτητικό και εύκολα ανιχνεύσιμο από αυτά τα οργανικά μόρια είναι η ακετόνη. Η νέα συσκευή διαθέτει αισθητήρες που μετρούν την παρουσία της ακετόνης στην εκπνοή με μεγαλύτερη ευαισθησία από κάθε προηγούμενο αισθητήρα, καθώς μπορεί να ανιχνεύσει ένα μόνο μόριο ακετόνης ανάμεσα σε εκατοντάδες εκατομμύρια άλλα μόρια.\nΣε συνεργασία με τους ειδικούς πνευμονολόγους στο Πανεπιστημιακό Νοσοκομείο της Ζυρίχης, με επικεφαλής τον Malcolm Kohler, καθηγητή και διευθυντή του Τμήματος Πνευμονολογίας, οι ερευνητές εξέτασαν τη λειτουργία του αισθητήρα σε εθελοντές ενώ γυμνάζονταν. Οι εθελοντές ολοκλήρωσαν μια συνεδρία διάρκειας 1,5 ώρας σε ποδηλάτο με δύο μικρά διαλείμματα. Οι ερευνητές ζήτησαν από τα εξεταζόμενα άτομα να φυσήσουν σε ένα σωλήνα που συνδέθηκε με τον αισθητήρα ακετόνης σε τακτά χρονικά διαστήματα.\nΜέχρι τώρα οι επιστήμονες πίστευαν πως οι αθλητές αρχίζουν να καίουν λίπος μόνο μετά από μια συγκεκριμένη περίοδο σωματικής άσκησης και την επίτευξη ενός ορισμένου καρδιακού ρυθμού, αλλά αυτή η άποψη είναι πλέον ξεπερασμένη. Οι μετρήσεις που έλαβαν οι ερευνητές στη Ζυρίχη έδειξαν ότι η λιπόλυση σε ορισμένους άρχισε μόνο προς το τέλος της εκγύμνασης. Στους άλλους εθελοντές, οι μετρήσεις έδειξαν ότι το σώμα τους άρχισε να καίει λίπος πολύ νωρίτερα.\nΟι μετρήσεις ελέγχου έδειξαν ότι η νέα μέθοδος μέτρησης συσχετίζεται καλά με τη συγκέντρωση του βήτα-υδροξυβουτυρικού βιοδείκτη στο αίμα των εθελοντών. Αυτή η ανάλυση αίματος είναι μία από τις σημερινές συνήθεις μεθόδους για την παρακολούθηση της λιπόλυσης. Ο αισθητήρας που αναπτύσσεται από τους επιστήμονες χρησιμοποιεί ένα τσιπ επικαλυμμένο με ένα πορώδες φιλμ από ειδικά ημιαγώγιμα νανοσωματίδια. Τα σωματίδια είναι το τριοξείδιο του βολφραμίου που οι ερευνητές εμφύτευαν με μεμονωμένα άτομα πυριτίου. Η ανάπτυξη του τσιπ ξεκίνησε πριν από επτά χρόνια, όταν ο καθηγητής Πρατσίνης και οι συνεργάτες του ανακάλυψαν ότι τα νανοσωματίδια τριοξειδίου του βολφραμίου αλληλεπιδρούν με την ακετόνη αν τα άτομα των νανοσωματιδίων είναι διατεταγμένα σε μια συγκεκριμένη κρυσταλλική δομή. Η αλληλεπίδραση μειώνει την ηλεκτρική αντίσταση του τσιπ που καλύπτεται με τα νανοσωματίδια και αυτό το φαινόμενο μπορεί στη συνέχεια να μετρηθεί. Αρχικά, η ιδέα ήταν να χρησιμοποιηθεί το τσιπ για τη διάγνωση του διαβήτη, διότι η εκπνεόμενη αναπνοή ασθενών με διαβήτη τύπου 1 χωρίς θεραπεία περιέχει υψηλές συγκεντρώσεις ακετόνης. Από τότε, ωστόσο, οι επιστήμονες έχουν δείξει ότι ο αισθητήρας είναι στην πραγματικότητα αρκετά ευαίσθητος ώστε να ανιχνεύει τις πολύ χαμηλές συγκεντρώσεις ακετόνης στις εκπνοές ενός ατόμου κατά τη διάρκεια της άσκησης.\nΟ Σωτήρης Πρατσίνης, Καθηγητής Μηχανικής Τεκμηρίωσης, γεννήθηκε στις 21 Μαρτίου 1955 στα Χανιά. Έλαβε το πτυχίο Χημικής Μηχανικής το 1977 από το Αριστοτέλειο Πανεπιστήμιο Θεσσαλονίκης. Συνέχισε τις σπουδές του στο Πανεπιστήμιο της Καλιφόρνιας του Λος Άντζελες και απέκτησε το M.S. το 1982 και Ph.D. το 1985. Το έτος αυτό διορίστηκε στη Σχολή Χημικών Μηχανικών του Πανεπιστημίου του Σινσινάτι του Οχάιο όπου προήχθη ως πλήρης καθηγητής το 1994 και υπηρέτησε ως προσωρινός προϊστάμενος Χημικής Μηχανικής το 1998. Το έτος αυτό εξελέγη Καθηγητής στο Τμήμα της Μηχανικής Μηχανολογίας και Επεξεργασίας στο ETH της Ζυρίχης, όπου ίδρυσε το Εργαστήριο Τεχνολογίας Σωματιδίων και διδάσκει Μαζική Μεταφορά, Τεχνολογία Σωματιδίων, Μηχανική Νανοκλίμακας και Σύνθεση Υλικών Καύσης. Έχει επίσης διδάξει στο Πανεπιστήμιο του Χάρβαρντ και στο Πανεπιστήμιο του Νέου Μεξικό (ΗΠΑ), στο Πανεπιστήμιο του Queensland (Αυστραλία) και σε άλλα. Η τρέχουσα έρευνα του καθηγητή επικεντρώνεται στην επιστήμη των σωματιδίων και στη μηχανική με έμφαση στη σύνθεση φλόγας μεταλλικών και κεραμικών νανοσωματιδίων. Τα αποτελέσματά του τεκμηριώνονται σε πάνω από 200 άρθρα σε επιστημονικά περιοδικά και κεφάλαια βιβλίων, ενώ έχει λάβει έξι αμερικανικά και ευρωπαϊκά διπλώματα ευρεσιτεχνίας με άδειες της Dow Chemical, της Degussa και της Hosokawa-Micron. Το πρόγραμμα του καθηγητή χρηματοδοτήθηκε από τα Εθνικά Επιστημονικά Ιδρύματα των ΗΠΑ και της Ελβετίας, την Ελβετική Επιτροπή Τεχνολογίας και Καινοτομίας καθώς και από τις DuPont, Nestle, Toyota, Ivoclar-Vivadent και άλλους.


Βωμολοχία – Ψυχολογειν\nTag Archives: Βωμολοχία\nΤο σύνδρομο Tourette αναφέρεται σε μια νευρολογική διαταραχή της συμπεριφοράς με κύριο χαρακτηριστικό της γνώρισμα τις σπασμωδικές κινήσεις του κεφαλιού και τη βωμολοχία. Η διαταραχή περιγράφτηκε για πρώτη φορά από τον Γάλλο νευροφυσιολόγο George Gilles de la Tourette, ο οποίος το 1885 έγραψε ένα σύγγραμμα για εννέα περιπτώσεις ασθενών που παρουσίαζαν την κλινική εικόνα του συνδρόμου. Το σύνδρομο Tourette εμφανίζεται πριν την εφηβεία (<15 έτη) και πιο συχνά στα αγόρια, παρά στα κορίτσια. Ενώ δεν είναι επικίνδυνο για την σωματική υγεία του πάσχοντος, του δημιουργεί αρκετά προβλήματα στην κοινωνική και επαγγελματική του ζωή .\nΤα κλινικά συμπτώματα περιλαμβάνουν κυρίως τικ του κεφαλιού, των ώμων και του στόματος, βλεφάρισμα των οφθαλμών, ακούσιες μιμήσεις των κινήσεων άλλων ανθρώπων και -κυρίως- βωμολοχία. Επίσης, το σύνδρομο μπορεί να εμφανιστεί και με φωνητικά τικ όπως γρυλίσματα, ρουθουνίσματα και επανάληψη λέξεων1 . Παρόλο που το άτομο έχει τη δυνατότητα να καταστείλει τις κινήσεις και τη βωμολοχία, νιώθει την ανάγκη να μην το κάνει. Πολύ συχνά -ιδιαίτερα σε προχωρημένα στάδια- οι ασθενείς που πάσχουν από το σύνδρομο του Tourette εμφανίζουν και συμπτώματα ιδεοψυχαναγκαστικής διαταραχής, με αποτέλεσμα η θεραπεία τους να γίνεται ακόμη πιο δύσκολη.\nΣύμφωνα με το DSM-IV-TR2 , τα διαγνωστικά κριτήρια για το σύνδρομο Tourette είναι τα ακόλουθα:\nΤο άτομο έχει παρουσιάζει τόσο λεκτικά όσο και κινητικά τικ, αλλά όχι απαραίτητα ταυτόχρονα.\nΤα τικ λαμβάνουν χώρα πολλές φορές μέσα σε μια μέρα, σχεδόν σε καθημερινή βάση για περίοδο μεγαλύτερη του ενός έτους. Κατά τη διάρκεια αυτής της περιόδου τα τικ δεν υποχώρησαν για διάστημα μεγαλύτερο των 3 συνεχόμενων μηνών.\nΗ έναρξη του συνδρόμου ήταν πριν την ηλικία των 18 ετών.\nΤα συμπτώματα δεν εμφανίζονται ως αποτέλεσμα κατάχρησης ουσιών (π.χ. ναρκωτικά ή διεγερτικά) και δεν οφείλονται σε κάποιο γενικότερο πρόβλημα υγείας (π.χ. Σύνδρομο του Huntington)\nΔεν έχουν αποκαλυφθεί ακόμη τα ακριβή αίτια που προκαλούν το σύνδρομο Tourette, αλλά πρόκειται προφανώς για δυσλειτουργία του κεντρικού νευρικού συστήματος3 . Οι μέχρι τώρα έρευνες δείχνουν ότι η αλοπεριδόλη μειώνει θεαματικά τα συμπτώματα, γεγονός που καταδεικνύει δυσλειτουργία του ντοπαμινεργικού μηχανισμού, μιας και η εν λόγω ουσία είναι ανταγωνιστής της ντοπαμίνης.\nΗ δυσλειτουργία επικεντρώνεται κυρίως στα βασικά γάγγλια, την κυρίως περιοχή του ντοπαμινεργικού μηχανισμού για τον έλεγχο των κινήσεων, μιας και έχει βρεθεί πως τα άτομα με σύνδρομο Tourette παρουσιάζουν μειωμένο όγκο στα βασικά γάγγλια. Πέραν αυτού, το μεσολόβιο φαίνεται πως παίζει το δικό του ρόλο στην εμφάνιση των συμπτωμάτων, καθώς άτομα με αυτό το σύνδρομο έχουν εμφανείς ανωμαλίες στις νευρικές οδούς που ενώνουν τα δύο ημισφαίρια.\nΤέλος, το σύνδρομο σχετίζεται και με μειωμένο όγκο φαιάς ουσίας και μεταβολικές διαταραχές στο μετωπιαίο λοβό των πασχόντων.\nΔύο ειδών προσεγγίσεις χρησιμοποιούνται ευρέως για την καταπολέμηση του συνδρόμου Tourette. Η πρώτη φυσικά είναι η φαρμακοθεραπεία, κυρίως με αλοπεριδόλη, η οποία μειώνει δραστικά τα συμπτώματα για το 80-90% των ασθενών. Με μειωμένα τα συμπτώματα ο ασθενής μπορεί ευκολότερα να προχωρήσει στην γνωστική ψυχοθεραπεία, η οποία ως σκοπό έχει να βοηθήσει το άτομο να ελέγχει τα συμπτώματα σε περίπτωση επανεμφάνισής τους. Επίσης, η γνωστική ψυχοθεραπεία έχει ως σκοπό την μάθηση μιας ανταγωνιστικής αντίδρασης, η οποία σκοπό έχει να αντικαταστήσει το τικ με κάποια άλλη -ελεγχόμενη- πράξη.\nΟ συνδυασμός φαρμακοθεραπείας και ψυχοθεραπείας είναι ο ενδεικτικός για το εν λόγω σύνδρομο.\nPositron emission tomography image of a human brain, by BlantanNews\nΛίζα Βάρβογλη (2006). Εξερευνώντας τους λαβύρινθους του εγκεφάλου. Κεφάλαιο 4, Ενότητα 9: «Σύνδρομο του Tourette». Εκδόσεις Καστανιώτη [↩]\nDiagnostic and Statistical Manual of Mental Disorders – Fourth Edition (DSM-IV – Text Revision). American Psychiatric Association, Washington D.C., 2000 [↩]\nBerardelli, A. et al. (2003). Pathophysiology of tics and Tourette’s Syndrome. Journal of Neurology, 250, 781-787. [↩]\nΔημήτρης Αγοραστός Posted in Κλινικη Ψυχολογια, Νευροψυχολογια\tΒωμολοχία, Εγκέφαλος, Τικ\tLeave a comment


Πήρε μέρος στην παρουσίαση του έργου "Άξιον Εστί" των Μ. Θεοδωράκη και Οδ. Ελύτη στο Δημοτικό Θέατρο Βόλου στις 24 Μαρτίου 2008. Συνέπραξαν: συμφωνική ορχήστρα Βόλου, λαϊκή ορχήστρα και η πολυφωνική χορωδία του Βόλου. Διευθυντής ορχήστρας ο Συμεών Κόγκαν, σολίστ ο Γιώργος Νταλάρας, ψάλτης ο Βασίλης Αγροκώστας και αφηγητής ο Σωτήρης Χατζάκης.\nΣυμμετέχει στη 13μελή ορχήστρα του Γιώργου Νταλάρα που παρουσιάζει στο Μέγαρο Μουσικής Αθηνών τη μουσική παράσταση "σαν τραγούδι μαγεμένο" από τις 11 έως 21 Φεβρουαρίου, ένα αφιέρωμα στο Ρεμπέτικο τραγούδι.\nΣτις 15 και 16 του ίδιου μήνα εμφανίζεται με τους Χρίστο Τσιαμούλη, Χαλίλ Καραντουμάν, Σωκράτη Σινόπουλο και Μανούσο Κλαπάκη στη μουσική σκηνή Αυλαία.\nTo Φεβρουάριο εμφανίζεται με το σχήμα «έρημα χωριά» και προσκεκλημένους τραγουδιστές τους Σ. Παπάζογλου, Ζ. Καρούνη, Μ. Τζουγανάκη , Α. Στρατηγού, Α. Καρακότα, Μ. Ασλανίδου, Τ. Μπουρμά, στη μουσική σκηνή Αυλαία για τέσσερις παραστάσεις.\nΤον Ιανουάριο του 2008 εμφανίζεται με τη Σ. Παπάζογλου, το D. Curti και τον Α. Βαγγελάκη για τέσσερις παραστάσεις στο Alavastro.\nΤη χειμερινή περίοδο 2007-8 συμμετέχει στη 14μελή ορχήστρα του Γιώργου Νταλάρα που παρουσιάζει τη μουσική παράσταση "Όλα από την αρχή" στο θέατρο Παλλάς της Αθήνας.\nΤην καλοκαιρινή περίοδο 2007 συμμετέχει σε συναυλίες με τους Μανώλη Λιδάκη, Χρίστο Τσιαμούλη και συνεχίζει τη συνεργασία του με το Γιώργο Νταλάρα (φεστιβάλ Πάτρας, συναυλίες στο Ισραήλ, συναυλία για την UNESCO στο Παρίσι).\nΤον Απρίλιο συνεργάζεται με το Γιώργο Νταλάρα, σαν κιθαρίστας της δεκαμελούς ορχήστρας που τον συνοδεύει στην περιοδεία του σε 11 μεγάλες πόλεις της Ευρώπης. Μαζί με τον Γ. Νταλάρα, η Μελίνα Ασλανίδου και ο Μιχάλης Τζουγανάκης.\nΑπό τον Ιανουάριο συμμετέχει στο νεοσύστατο σχήμα του ακορντεονίστα και συνθέτη Dasho Kurti με το οποίο εμφανίζονται σε Αθήνα και Θεσσαλονίκη.\nΤο Νοέμβριο δημιουργείται ένα μικρό αλλά δυναμικό γκρουπ που απαρτίζεται από την ερμηνεύτρια Σοφία Παπάζογλου, τον ακορντεονίστα Dasho Kurti και το Βασίλη, με το οποίο κάνουν εμφανίσεις σε Αθήνα, Θεσσαλονίκη και άλλες πόλεις.\nΣτα μέσα του ίδιου μήνα και στα πλαίσια των εκδηλώσεων EU - Japan, πολιτιστική ανταλλαγή Ευρώπης - Ιαπωνίας με όχημα τον Ελληνικό Πολιτισμό, συμμετέχει στην ορχήστρα η οποία με ερμηνεύτρια τη Φωτεινή Δάρρα μετέβη στο Τόκυο.\n"Γρήγορα ή ώρα πέρασε" τελευταίος δίσκος του συνθέτη Νίκου Ξυδάκη που ερμήνευσε η Ελευθερία Αρβανιτάκη και ο συνθέτης και ενορχήστρωσε ο Βασίλης. Κυκλοφόρησε τον Οκτώβριο και γρήγορα έγινε χρυσός, από πολλούς κριτικούς θεωρήθηκε ως «ο δίσκος της χρονιάς». Ο δίσκος περιλαμβάνει έναν κύκλο τραγουδιών σε ποίηση Σαπφούς και απόδοση Οδυσσέα Ελύτη καθώς και μελοποιημένα ποιήματα των Κώστα Καρυωτάκη, Διονύση Καψάλη και ένα χορικό του Ευριπίδη σε απόδοση Κ. Χ. Μύρη. Την ορχήστρα εγχόρδων διηύθυνε ο Νίκος Πλατύραχος. Ο Βασίλης πέρα από την ενορχήστρωση, έπαιξε και όλες τις κιθάρες.\n"Θρήνοι γυναικών, Ηρωίδες του Σοφοκλή" σε μουσική Νίκου Ξυδάκη και κείμενα Διονύση Καψάλη. Μια παραγωγή του Ελληνικού Φεστιβάλ που παρουσιάστηκε με μεγάλη επιτυχία στο Μικρό Θέατρο της Αρχαίας Επιδαύρου την Παρασκευή 21 και το Σάββατο 22 Ιουλίου και απέσπασε εξαιρετικές κριτικές. Την ενορχήστρωση του έργου έκανε ο Βασίλης, έπαιξε η Καμεράτα-Ορχήστρα των Φίλων της Μουσικής και οι σολίστες Δημήτρης Χουντής-σαξόφωνο, Πάνος Δημητρακόπουλος-κανονάκι, Βασίλης Κετεντζόγλου - κιθάρα, Κώστας Τσιουλάκης - πιάνο και ερμήνευσαν οι Ελευθερία Αρβανιτάκη, Όλια Λαζαρίδου, Ανέζα Παπαδοπούλου, Λυδία Φωτοπούλου. Σκηνική επιμέλεια-Κοστούμια: Άγγελος Μέντης, Μουσική διεύθυνση: Νίκος Πλατύραχος, Μουσική διδασκαλία: Νένη Ζάππα, Χορός: Μαριάννα Καβαλλιεράτου Φωτισμοί: Ελευθερία Ντεκώ.\nΤην καλοκαιρινή περίοδο 2006 συμμετείχε σε συναυλίες με τους: Μανώλη Λιδάκη, Μ. Λιδάκη & Μ. Φραγκούλη, Νίκο Ξυδάκη, Χρίστο Τσιαμούλη.\nΑπό το Νοέμβριο του 2005 συνεργάζεται με το Χρίστο Τσιαμούλη και το συγκρότημά του. Τελευταία εμφανίστηκαν στη μουσική σκηνή "Άλεκτον" στην Αθήνα καθώς και στη συναυλία «Νύχτες Δημιουργών» που οργάνωσε το περιοδικό Δίφωνο σε συνεργασία με το Ωδείο Φίλιππος Νάκας.\nTο Σεπτέμβριο, μετά από πρόσκληση από την Unfretted Records, UK, συμμετέχει με το Balcan Fire (σύνθεση, ενορχήστρωση, εκτέλεση, ηχογράφηση, παραγωγή δική του), σε διπλό CD που κυκλοφόρησε διεθνώς με τη συμμετοχή 35 άταστων κιθαριστών – συνθετών από 16 χώρες.\nΑπό το Σεπτέμβριο του 2005 αρχίζει τη συνεργασία του με το Νίκο Ξυδάκη ο οποίος συμπεριέλαβε στο δίσκο "Ημερολόγιο Δεύτερο" δύο συνθέσεις του Βασίλη και δύο διασκευές. Στα κομμάτια αυτά ο Βασίλης παίζει τις κιθάρες, τα πλήκτρα και ενορχήστρωσε επίσης το τραγούδι "Το τελευταίο ταξίδι" που τραγούδησε η Ελευθερία Αρβανιτάκη.\nΑπό τον Ιούνιο του 2005 συνεργάζεται με το Μανώλη Λιδάκη αναλαμβάνοντας τη διεύθυνση και επιμέλεια της ορχήστρας του. Εμφανίζονται σε συναυλίες στην Ελλάδα και Κύπρο, μεταξύ αυτών και δύο συναυλίες στο Μέγαρο Μουσικής Αθηνών. Συμμετείχε στην ηχογράφηση του δίσκου του Μ. Λιδάκη "Κόκκινο Ακρογιάλι", παίζοντας κιθάρες και έχοντας την επιμέλεια της ορχήστρας σε συνεργασία με το Θύμιο Παπαδόπουλο. Επίσης συμμετείχε στο νέο δίσκο του "Άκρως Λαϊκόν" παίζοντας κιθάρες.\nΑπό τον Οκτώβριο του 2004 έως τον Αύγουστο του 2005 συνεργάστηκε με το Γιάννη Χαρούλη πραγματοποιώντας αρκετές συναυλίες και εμφανίσεις σε όλη τη χώρα.\nΑπό το καλοκαίρι του 2003 συνεργάζεται ως κιθαρίστας με το συγκρότημα της τραγουδίστριας Καλλιόπης Βέττα και το συνθέτη Γιάννη Κ. Ιωάννου με συναυλίες και εμφανίσεις ανά την Ελλάδα.\n[ Αρχική ] [ Επάνω ] [ Βιογραφικό ] [ Συνθετικό έργο ] [ Εκτέλεση οργάνων ] [ Φωτογραφίες ] [ Σύνδεσμοι ] [ Περιεχόμενα ]\nΓια σχόλια σχετικά με τον δικτυακό τόπο: info@ketentzoglou.gr\nCopyright © 2007 Βασίλης Κετεντζόγλου All Rights reserved\nLast modified: Οκτωβρίου 07, 2008


TRX TRAINING – Gymaddict Fitness Club\nH μέθοδος TRX χρησιμοποιεί το βάρος του σώματος και την λειτουργική άσκηση και βελτιώνει τη μυϊκή ισχύ, την ευλυγισία και την ισορροπία του κορμού!\nTo TRX Suspension Training πρόκειται για μια μορφή προπόνησης που χρησιμοποιεί αποκλειστικά το σωματικό βάρος του κάθε αθλητή και με την βοήθεια ειδικών ιμάντων, δίνει την δυνατότητα εκτέλεσης μιας μεγάλης ποικιλίας ασκησιολογίου με κύρια χαρακτηριστικά την ενδυνάμωση, την ευλυγισία και την αντοχή.\nTrx: Πρόγραμμα ενδυνάμωσης 30 λεπτών με χρήση υμάντα. Πλούσιο ασκησιολόγιο για όλες τις μυικές ομάδες. Απευθύνεται σε όλες τις κατηγορίες ασκουμένων καθώς εκείνοι καθορίζουν το επιπέδο δυσκολίας της άσκησης.\nΧαρακτηριστικά: • Βελτίωση της φυσικής κατάστασης, • Γυμνάζει ολόκληρο το σώμα γρήγορα και αποτελεσματικά αυξάνοντας την μυϊκή αντοχή, • Χαρίζει στο σώμα ευλυγισία, ισορροπία, συντονισμό, • Βοηθά στη πρόληψη των τραυματισμών, • Συμβάλλει στην απώλεια λίπους.


Μπρούσκο - Η μυστηριώδης εξαφάνιση της Μελίνας\nYou are at:Home»ΕΝΗΜΕΡΩΣΗ»Μπρούσκο – Η μυστηριώδης εξαφάνιση της Μελίνας\nΜπρούσκο – Η μυστηριώδης εξαφάνιση της Μελίνας\nΜπρούσκο – Η μυστηριώδης εξαφάνιση της Μελίνας.\nΗ Μελίνα βρίσκεται στο πλευρό της φίλης της Βασιλικής και αποφασίζει να προχωρήσει σε ένα παράτολμο σχέδιο, προκειμένου να αποκαλυφθεί ο δολοφόνος ο οποίος έχει βαλθεί να βγάλει από τη μέση τα δύο κορίτσια. Η παγίδα όμως που έχει σχεδιάσει η Μελίνα την οδηγεί μαζί με τη Βασιλική σε θανάσιμο κίνδυνο.\nΗ Μελίνα βρίσκεται στα Χανιά για να μείνει μαζί με τη Βασιλική, η οποία έχει περάσει εφιαλτικές μέρες με ένα δολοφόνο να την κυνηγά και να της στέλνει απειλητικά μηνύματα. Ο Αχιλλέας, αν και θέλει να είναι μαζί της, δεν μπορεί και με μισή καρδιά βρίσκεται στην Κύπρο.\nΗ Μελίνα διαδίδει επίτηδες ότι το βράδυ θα είναι με τη Βασιλική στο σπίτι της για να το ακούσει ο δολοφόνος, να εμφανιστεί και να τον πιάσουν τα παλικάρια του Σήφη, τους οποίους είχε ζητήσει η Μελίνα νωρίτερα. Στο μεταξύ, ο Αχιλλέας έχει τη διαβεβαίωσή της ότι δεν θα είναι μόνη και ότι θα παραμείνει στο ξενοδοχείο κι όχι στο σπίτι της Βασιλικής. Το κόλπο αρχίζει, αλλά οι άντρες του Σήφη δεν έχουν πάρει το μήνυμά του και δεν έχουν πάει να φυλάνε το σπίτι της Βασιλικής. Ο δε Σήφης είναι στην ταβέρνα με τον Μηνά και δεν ξέρουν τίποτα. Ο Αχιλλέας τηλεφωνεί στη Μελίνα κι εκείνη του λέει ψέματα ότι είναι στο ξενοδοχείο, ενώ ο Αχιλλέας ξέρει ότι του λέει ψέματα.


The List: Αν δηλαδή δεν πάρεις πιτζάμες στο lockdown3, πότε θα πάρεις; - RatPack.gr\nSTYLE | 12/02/2021\nThe List: Αν δηλαδή δεν πάρεις πιτζάμες στο lockdown3, πότε θα πάρεις;\nΜην απαντήσεις «ποτέ». Δεν προβλέπεται.\nΑν σου έχει «στοιχειώσει» τα εφηβικά σου χρόνια η εικόνα του Hugh Hefner να περιφέρεται στην έπαυλη του στο Los Angeles (aka Playboy Mansion) με ένα ποτήρι σαμπάνιας στο χέρι και τις μεταξωτές του πιτζάμες, τότε δεν μπορεί… έστω και λίγο σου έχει αποτυπωθεί στο υποσυνείδητο το πόσο σημαντικά είναι τα sleepwear. Οι δικές σου πιτζάμες δεν έχουμε την απαίτηση να είναι μεταξωτές, ούτε να κυκλοφορείς μέσα στο σπίτι με μποξεράκι και μακριά ρόμπα από πάνω λες και πρόκειται από στιγμή σε στιγμή να βουτήξεις στο «grotto» για υποβρύχιο πάρτι με «κουνελάκια». Θα θέλαμε όμως να είναι λίγο πιο αναβαθμισμένες από το τρίπτυχο «κοντομάνικο με τρύπα από την πενταήμερη, φόρμα λυκείου και ξεχειλωμένες κάλτσες».\nΚαι επειδή είμαστε σίγουρες πως η κατηγορία «πιτζάμες» δεν σε αφορά, πως πας για ύπνο με ό,τι βρεις μπροστά σου και ποτέ δεν θα μπεις στη διαδικασία να «επενδύσεις» σε αυτήν, σκεφτήκαμε πως αυτό το #lockdown3 που θα περνάς τις ώρες σου ανάμεσα στον καναπέ και το κρεββάτι σου, είναι η ιδανική ευκαιρία να σε πείσουμε να το κάνεις. Γι’ αυτό βρήκαμε για εσένα τα καλύτερα, νέα σχέδια της αγοράς και στα παρουσιάζουμε στη σημερινή «Λίστα» μας.\nΗ δημοσίευση κοινοποιήθηκε από το χρήστη intimissimiuomo (@intimissimiuomo)\nΌπως θα δεις και μόνος σου στην gallery δεν προτείνουμε τίποτα υπερβολικά γλυκανάλατο, αλλά και τίποτα τόσο extravagant ώστε να νιώθεις σαν τον Ζάχο Δόγκανο στην τοποθεσία Κυψέλη. Οι πιτζάμες που θα θέλαμε να φοράς δείχνουν απλά ότι φροντίζεις την εμφάνισή σου εντός σπιτιού όσο τη φροντίζεις και έξω από αυτό. Είναι άνετες και «πολύ φυσιολογικές» για να τις φορέσει ακόμα και ο πιο σκληροπυρηνικός υπέρμαχος των T-Shirts με τους Μetallica για «στολή ύπνου».\nΕίμαστε σίγουρες, άλλωστε, πως μέσα στα προηγούμενα lockdowns έχει ήδη προλάβει να αγοράσεις online τα πάντα, από φούτερ μέχρι σετ από σταυροκατσάβιδα. Τι ψύχη έχει και ένα ζευγαράκι πιτζαμούλες τώρα, που θα αναβαθμίσει εύκολα και απλά το homewear σου. Δεν έχει, ρητορική ήταν η ερώτηση.\nΔες επίσης: Έτσι θα βελτιώσεις την ποιότητα του ύπνου σου


Η Ryanair προειδοποιεί πως θα αλλάξει ο κανονισμός για τις αποσκευές στην καμπίνα | E-Daily.gr\nΗ εταιρία δηλώνει ενοχλημένη που κάποιοι εκμεταλλεύονται τη δυνατότητα για δωρεάν χειραποσκευές\nΑπό το NEWSROOM Δημοσίευση 25/7/2017 | 21:16\nΟι ταξιδιώτες που ταξιδεύουν με μικρά παιδιά και τα βάζουν να κουβαλούν βαλίτσες στο αεροσκάφος για να αποφύγουν από τα τέλη αποσκευών, είναι μια πρακτική που φέρεται να ενοχλεί την Ryanair. Σύμφωνα με τα στοιχεία λιγότεροι επιβάτες από ποτέ παραδίδουν στο check-in της Ryanair τις αποσκευές τους. Αντ' αυτού, οι ταξιδιώτες αποφεύγουν τις χρεώσεις φέρνοντας όλο και περισσότερες αποσκευές στην καμπίνα.\nΟ επικεφαλής οικονομικών υπηρεσιών της Ryanair, Neil Sorahan, δήλωσε στον Guardian ότι η αεροπορική εταιρεία ενδέχεται να επανεξετάσει την παροχή δεύτερης αποσκευής η οποία τέθηκε σε εφαρμογή στα τέλη του 2013, καθώς οι επιβάτες έχουν αρχίσει να το εκμεταλλεύονται.\n«Έχω δει παιδιά δύο ετών να σέρνουν μια βαλίτσα μέχρι το αεροπλάνο καθώς οι άνθρωποι προσπαθούν να επωφεληθούν από την παροχή», αναφέρει. Πλέον μόλις ένας στους έξι πληρώνει για τις αποσκευές του στην Ryanair. Καθώς μπορεί να κοστίσει περισσότερα το check in των αποσκευών από την αγορά μιας θέσης και ενώ ένας επιβάτης ηλικίας δύο ετών δικαιούται, όπως και οι ενήλικες, να φέρει μια βαλίτσα 10 κιλών και μια δεύτερη μικρή τσάντα δωρεάν, είναι ξεκάθαρο το τι συμβαίνει.\nΗ αεροπορική εταιρεία παραδέχτηκε ότι τα έσοδα της από αυτό το σκέλος υποχώρησαν καθώς οι επιβάτες φαινόταν να στριμώχνονται όλο και περισσότερο στην καμπίνα.\nΟ Sorahan δήλωσε: «Είμαστε πολύ γενναιόδωροι με το όριο χειραποσκευών: μια αποσκευή των 10 κιλών και μια δεύτερη μικρή τσάντα. Αν ο καθένας το τηρεί αυτό δεν υπάρχει πρόβλημα. Είναι όμως κάποιοι που έρχονται με τον "νεροχύτη της κουζίνας" και αυτοί είναι η αιτία που θα μπορούσε να αλλάξει την πολιτική μας».\nΕρωτηθείς από έναν δημοσιογράφο εάν οι επιβάτες είχαν εκμεταλλευτεί την εταιρία ο Sorahan δήλωσε: «Μερικοί ναι ... Η συντριπτική πλειοψηφία των ανθρώπων παίζει με τους κανόνες, αλλά ορισμένοι δεν το κάνουν. Δυστυχώς, μερικοί φέρνουν τεράστια σακίδια και πράγματα που δεν χωρούν κάτω από το κάθισμα. Είμαστε λίγο χαλαροί ή ευγενικοί - είμαστε θύματα της δικής μας ευγένειας».


Νέα Σελήνη- Πανσέληνος: Τι συμβολίζουν; - ASTROHEART\nΝέα Σελήνη- Πανσέληνος: Τι συμβολίζουν;\n-Μπορείτε να μας εξηγήσετε συνοπτικά τι συμβολίζουν η νέα Σελήνη και η Πανσέληνος;\n– Η νέα Σελήνη δηλώνει μια εποχή που μπορείς να ξεκινήσεις σχέδια ή δραστηριότητες με στόχο να υλοποιηθούν. Με τον Ήλιο και τη Σελήνη στο ίδιο ζώδιο υπάρχει έκρηξη ενέργειας που βοηθάει στις εξελίξεις που σκοπεύουμε. Υπάρχει συγκέντρωση ενέργειας σε ένα ορισμένο τομέα. Αυτή η συγκεντρωμένη ενέργεια ωστόσο μπορεί να έχει και αρνητικές συνέπειες. Αρνητικά αισθήματα και δυσάρεστες περιστάσεις είναι επίσης πιθανές αν δεν εξετάσουμε συνειδητά τον εαυτό μας, τα κίνητρά και τους στόχους μας ώστε η προσπάθεια να έχει αποτελέσματα.\nΗ Νέα Σελήνη έχει κάποια χαρακτηριστικά του Κριού υπό την έννοια ότι αναλαμβάνουμε την πρωτοβουλία της δράσης σε ένα συγκεκριμένο τομέα. Ρίχνουμε τον σπόρο και περιμένουμε τα αποτελέσματά του έξι μήνες αργότερα στην Πανσέληνο που συμβαίνει στο ίδιο ζώδιο της Νέας Σελήνης. Για παράδειγμα η νέα Σελήνη στους Διδύμους συμβαίνει κάθε χρόνο στα τέλη Μαίου ή στις αρχές Ιουνίου. Η Πανσέληνος τους Διδύμους συμβαίνει έξι μήνες αργότερα στα τέλη Νοεμβρίου στις αρχές Δεκεμβρίου.\nΝα θυμίσω ότι κατά την Νέα Σελήνη δεν υπάρχει φως. Ο ουρανός είναι σκοτεινός και η Σελήνη δεν φαίνεται. Δημιουργείται ένας μαύρος πίνακας στον οποίο μπορούμε να δημιουργήσουμε. Αυτό το τίποτα είναι ανοιχτό στα πάντα. Μας δίνεται η ευκαιρία για να γράψουμε τις προθέσεις μας, τις ευχές μας, τις επιδιώξεις μας και να κάνουμε το πρώτο βήμα προς το στόχο μας. Να θυμίσω επίσης ότι αν θέλουμε να ξεκινήσουμε κάτι που θέλουμε να κάνουμε γνωστό, δημόσιο, μια δουλειά, ή να έχει απήχηση στους άλλους το ξεκινάμε στο γέμισμα του φεγγαριού όταν η σελήνη αρχίζει να φαίνεται εκτός φυσικά και αν θέλουμε να κάνουμε κάτι κρυφά.\nΣτην Πανσέληνο ο Ήλιος και η Σελήνη βρίσκονται σε συμμετρικά αντίθετα ζώδια- δηλαδή έχουν μεταξύ τους απόσταση έξι ζώδια. Υπάρχει ένταση μεταξύ Ήλιου και Σελήνης και είμαστε διχασμένοι ανάμεσα σε δύο διαφορετικές διευθύνσεις που κάθε μία είναι το ίδιο σημαντική με την άλλη. Αυτή η αντίθεση δημιουργεί δυσφορία κατά τη διάρκεια της Πανσελήνου. Η απάντηση βρίσκεται στην ισορροπία και τη σύνθεση αφού Ήλιος και Σελήνη μπορεί να είναι σε αντίθεση αλλά αλληλοσυμπληρώνονται.\nΗ Πανσέληνος είναι εποχή ολοκλήρωσης και θερισμού. Βλέπουμε τα αποτελέσματα της σποράς της νέας Σελήνης. Ο ουρανός γεμίζει φως, τα μάτια μας στρέφονται ψηλά απολαμβάνοντας το θέαμα. Η Πανσέληνος έχει χαρακτηριστικά Ζυγού δηλαδή επικεντρώνεται στις σχέσεις, στον Άλλο, στους άλλους, στους σημαντικούς ανθρώπους της ζωής μας σε προσωπικό, συναισθηματικό, ή επαγγελματικό επίπεδο. Ενώ η νέα Σελήνη περνάει απαρατήρητη η Πανσέληνος εντυπωσιάζει, υμνείται, κάνει αισθητή την παρουσία της. Τίποτα κρυφό, όλα στα φως. Η ευαισθησία στις Πανσελήνους σχετίζεται με τις συνειδητοποιήσεις που τις συνοδεύουν. Αυτό που ήταν στο σκοτάδι αποκαλύπτεται είτε ευχαριστώντας μας είτε απογοητεύοντας ή δημιουργώντας δυσφορία- όμως τώρα πια ξέρουμε, έχουμε τις πληροφορίες και βλέπουμε τα αποτελέσματα.\nTAGS: ΑΝΑΛΥΣΗ • ΑΣΤΡΟΛΟΓΙΑ • ΑΣΤΡΟΛΟΓΙΚΟΣ ΧΑΡΤΗΣ • ΑΥΤΟΓΝΩΣΙΑ • ΔΙΕΛΕΥΣΕΙΣ • ΔΥΝΑΤΟΤΗΤΕΣ • ΕΜΠΕΙΡΙΑ • ΖΩΗ • ΝΕΑ ΣΕΛΗΝΗ • ΠΑΝΣΕΛΗΝΟΣ • ΧΑΡΑΚΤΗΡΙΣΤΙΚΑ • ΨΥΧΟΛΟΓΙΑ


ΤΑ ΠΡΩΙΝΑ ΤΗΣ ΖΩΗΣ ΣΟΥ - WMDNWMDN\n-Τριπολιτσιώτης Παναγιώτης, 14:00\nΜέσα στις παραπάνω δύο προτάσεις περιγράφεται το μεγαλύτερο μέρος της εφηβικής μου ζωής, και μπορώ ευλόγως να υποθέσω ότι ταυτίζεστε μαζί μου. Ο ύπνος είναι μεγάλη υπόθεση για ένα παιδί σχολείου που υποχρεούται κάθε μέρα να ξυπνάει στις 7 το πρωί αλλά παράλληλα θέλει να κάτσει και μέχρι αργά να μιλάει στο κινητό με την παρέα του. Τα σαββατοκύριακα, έρχονται λοιπόν να δώσουν τη λύση του αναδυόμενου προβλήματος και να γεμίσουν τις μπαταρίες για την επόμενη κουραστική εβδομάδα. Και χωρίς να το καταλάβεις έρχεται Β και Γ Λυκείου και τα σαββατοκύριακα όχι μόνο δεν είναι μέρες ξεκούρασης αλλά μέρες αδιάκοπου και απεχθούς διαβάσματος. Και τίθεται το τριγωνικό σχήμα του οποίου το 24ωρο επιτρέπει την επιλογή μόνο δύο: Βαθμοί, κοινωνική ζωή, επαρκής ύπνος. Μαντέψτε ποιος δε διάλεξε το τρίτο.\nΤέλος λοιπόν το σχολείο, και ο ύπνος φαντάζει το μόνο γιατρικό για την ατέρμονη κούραση που έχουμε υποστεί τα τελευταία 12 χρόνια. Και του δίνουμε να καταλάβει. Τουλάχιστον έτσι έπραξα εγώ για ένα μεγάλο μέρος του πρώτου μου εξαμήνου. Συγκυρίες όμως με έκαναν να δω το θέμα με άλλο μάτι.\nΑρέσκομαι να χαρακτηρίζομαι πλέον πρωινός τύπος (δεν το περιμένατε αυτό, ε; ε;). Τρομακτικός συνδυασμός λέξεων για πολλούς. Και όχι γιατί το πρωινό ξύπνημα μου είναι εύκολο. Θέλω να σπάσω το ξυπνητήρι μου όσο κι εσείς. Ξέρω όμως πως αν κάνω κάτι τέτοιο –πέρα από το γεγονός ότι δεν θα έχω πια κινητό- θα χάσω μια μέρα από τη ζωή μου. Και μπορεί να ακούγεται σαν βαριά κουβέντα. Ο καθένας αξιοποιεί τον χρόνο του όπως ο ίδιος επιθυμεί, κάνει πράγματα όποτε τα θέλει και όποτε βρίσκει βολικό. Το πρωί όμως, έχει μια ξεχωριστή χάρη.\nΈχει τον καφέ. Έχει το αγαπημένο σου βιβλίο. Έχει τον προγραμματισμό της ημέρας. Έχει το πρωινό.\nΔίνει τον χρόνο για ενασχόληση με ό,τι πραγματικά θέλει-χρειάζεται-επιθυμεί ο καθένας αλλά δεν έχει τον χρόνο μέσα στη μέρα για να το κάνει. Βλέπω το πρωί σαν τον χρόνο που αφιερώνω στον εαυτό μου. Χωρίς social media, χωρίς εντάσεις και κουράσεις, με μουσική, με καφέ, με πρωινό και ανάγνωση.\nΚαι δεν είναι καθόλου ελάσσονας σημασίας. Γιατί ζούμε σε μια εποχή που οι ρυθμοί είναι πιο γρήγοροι από ποτέ, που έχουμε τόσα πράγματα στην «ατζέντα» ώστε δεν έχουμε τη δύναμη να ασχοληθούμε με ό,τι μας κάνει πραγματικά ευτυχισμένους. Που η αναβλητικότητα του «κι αύριο μέρα είναι» και η νωχελικότητα της παραμικρής κίνησης εκτός κρεβατιού πριν το καταμεσήμερο έχουν κατακλύσει και καταλύσει το ποιόν μιας ουσιαστικής ζωής.\nΠώς μπορούμε να επικρίνουμε τους άλλους, τις συγκυρίες, τις συνθήκες για τη δυστυχία μας όταν κι εμείς μένουμε άπρακτοι απέναντί της;\nΚαι δεν είναι καθόλου προσποιητό. Πιστεύω στην δύναμη του ανθρώπου να πάρει τη ζωή του στα χέρια του. Πιστεύω στην ικανότητά του να καταλάβει τι είναι καλύτερο για εκείνον. Αποφάσισα πριν λίγο καιρό ότι ίσως είναι ευκαιρία να αξιοποιήσω τις λατινικές γνώσεις που μια αναθεματισμένη Γ’ Λυκείου μου έμαθε και να κρατήσω για τη ζωή μου ένα carpe diem σαν αρχή. Και πιστέψτε με, το μεσημεριανό ξύπνημα, σίγουρα δεν βοηθάει να αδράξεις τη μέρα σου.\nΚαι για να είμαστε ειλικρινείς και μεταξύ μας. Η ζωή είναι μικρή. Η σπατάλη ώρας δεν χωράει μέσα σ’ αυτή. Ούτε η σπατάλη πολύτιμων Ανατολών.\nΚαι καλά θα μου πείτε φίλε παντογνώστη Πάνο, εγώ δεν μπορώ να ξυπνήσω το πρωί, δεν τα καταφέρνω. Τι κάνω;\nΛοιπόν φίλοι και φίλες, είμαι εδώ για να σας βοηθήσω με κάποια πρακτικά tips που βοήθησαν τον πρώην χουζούρη-στη-θέση-του-χουζούρη να γλιτώσει από τον φαύλο κύκλο του μεσημεριανού ξυπνήματος.\nΚατ’ αρχάς πρέπει να είναι κάτι που πραγματικά το θέλετε. Τίποτα καταναγκαστικό δεν υπάρχει περίπτωση να προσφέρει ούτε σπίθα ευχαρίστησης.\nΝα θέσετε μια σταθερή ώρα να κοιμάστε (δύσκολο, ναι, προσπαθήστε τουλάχιστον τις καθημερινές) και μια σταθερή ώρα να ξυπνάτε την οποία και μειώνετε με τον καιρό σταδιακά.\nΝα κανονίσετε να κάνετε πράγματα το πρωί που μέχρι τώρα δεν προλαβαίνατε να κάνετε. Αν στο πίσω μέρος του κρανίου υπάρχει η θύμηση ότι κάτι τερπνό μέλλει να γίνει το πρωί, το ξύπνημα γίνεται πολύ πιο ευχάριστο και πρόσχαρο (δεν ξέρω αν σας θυμίζει κάτι πενθήμερες).\nΤο ξυπνητήρι αυστηρά χωρίς αναβολή (ναι, το ξέρω, δάκρυα) και κάπου μακριά από το κρεβάτι ώστε το σήκωμα από το κρεβάτι να είναι υποχρεωτικό για να σταματήσει το βασανιστήριο του ντρην-ντρην.\nΝερό Νερό Νερό. Τόσο για τον ύπνο, όσο και για το ξύπνημα. Καλύτερο κι από καφέ.\nΈτοιμα ρούχα και τσάντα ώστε να μην είναι βάρος στο ήδη βεβαρυμμένο κεφάλι.\nΔεν θα αρνηθώ ότι είναι δύσκολο. Και δεν είναι για όλους. Χρειάζεται υπομονή και πειθαρχία. Μπορεί κάποια στιγμή να δείτε κανένα όνειρο από την κυραΣούλα του δημοτικού ως φωτεινή ανάμνηση από τις παλιές καλές εποχές που το πρωινό ξύπνημα ήταν υποχρεωτικό για να μη χάσετε Γλώσσα-Γλώσσα Μαθηματικά. Μπορεί να σπάσετε πρόωρα το κινητό σας από τα νεύρα και να τα παρατήσετε. Μπορεί να σηκωθείτε από το κρεβάτι ημιθανείς – πάνω από μια φορές. Μπορεί όμως και να γίνεται πιο χαρούμενοι, πιο αισιόδοξοι, πιο πλήρεις. Να ευχαριστείτε τον εαυτό σας και να ξεκινάτε τη μέρα σας με κέφι.\nΚαι στην τελική ναι.\nΝα ακολουθήσετε και τις συμβουλές της Disney.


Ο Πρωτος Και Ο Τελευταιος Των Ουρανων - Ελληνικη λογοτεχνια (BKS.0123001)\nΑρχική > Βιβλία > Πεζογραφία > Ο ΠΡΩΤΟΣ ΚΑΙ Ο ΤΕΛΕΥΤΑΙΟΣ ΤΩΝ ΟΥΡΑΝΩΝ\nΟ ΠΡΩΤΟΣ ΚΑΙ Ο ΤΕΛΕΥΤΑΙΟΣ ΤΩΝ ΟΥΡΑΝΩΝ\nΗ ιστορία του Θεού, αλλά και του αντίποδα του, που αρχίζει πριν από τη Δημιουργία. Όμως ενός Θεού διαφορετικού και απρόβλεπτου, ο οποίος δεν μοιάζει με κανέναν από όλους αυτούς που λατρεύουν οι πιστοί. Ενός Θεού που προβληματίζεται και αμφιβάλλει, ενθουσιάζεται και απογοητεύεται . Που πασχίζει να δημιουργήσει το σύμπαν και να ανακαλύψει το μυστικό της ζωής, αλλά που συχνά τα ίδια τα γεγονότα τον ξεπερνούν ή τον διαψεύδουν.\nΈνας Θεός με χιούμορ, που διαβεβαιώνει ότι ουδέποτε απέκτησε Υιο και ποτέ δεν έκλεισε ραντεβού με τον Μωυσή, ούτε εμφανίστηκε στα όνειρα του Μωάμεθ. Ένας Θεός γενναίος που, αποποιούμενος τα προνόμιά του, θα τολμήσει κάποτε να έρθει στη γη και να ζήσει σαν άνθρωπος. Και που, στο τέλος, δεν θα διστάσει να αμφισβητήσει ακόμη και την ίδια του την ύπαρξη...\nΟ ΠΡΩΤΟΣ ΚΑΙ Ο ΤΕΛΕΥΤΑΙΟΣ ΤΩΝ ΟΥΡΑΝΩΝ (BKS.0123001)\nΟ ΠΡΩΤΟΣ ΚΑΙ Ο ΤΕΛΕΥΤΑΙΟΣ ΤΩΝ ΟΥΡΑΝΩΝ BKS.0123001 ΠΕΤΡΟΠΟΥΛΟΣ ΝΙΚΟΣ ΠΕΤΡΟΠΟΥΛΟΣ ΝΙΚΟΣ ΕΛΛΗΝΙΚΗ ΛΟΓΟΤΕΧΝΙΑ Ο ΠΡΩΤΟΣ ΚΑΙ Ο ΤΕΛΕΥΤΑΙΟΣ ΤΩΝ ΟΥΡΑΝΩΝ


Ολοκληρώθηκε το 11ο Κυνήγι θησαυρού στο Μυλοπόταμο - Νέα Κρήτη\nΟλοκληρώθηκε το 11ο Κυνήγι θησαυρού στο Μυλοπόταμο\nΗμερομηνία δημοσίευσης: 21/01/2016, 15:29\nΤελευταία ενημέρωση: 21/01/2016, 15:29\nΜε το Δημοτικό Σχολείο Μπαλίου να πανηγυρίζει τη νίκη του, ολοκληρώθηκε το 11ο Κυνήγι Θησαυρού του δήμου Μυλοποτάμου, το οποίο οργανώθηκε από την Δημιουργική Ομάδα Μαργαριτών - Boudalia υπό την αιγίδα του Οργανισμού Πολιτισμού - Τουρισμού και Νέας Γενιάς του δήμου Μυλοποτάμου «Ο Αυλοπόταμος».\nΤο κυνήγι, στο οποίο συμμετείχαν ομάδες μαθητών της Ε' και ΣΤ' τάξης των δημοτικών σχολείων του δήμου Μυλοποτάμου, πραγματοποιήθηκε στις Μαργαρίτες την Κυριακή 17 Ιανουαρίου και είχε θέμα «Διαστημική Απειλή».\nΔεκάδες μικροί μαθητές αψήφησαν τον παγωμένο καιρό και την βροχή, παίζοντας, λύνοντας γρίφους και μαθαίνοντας στοιχεία της τοπικής ιστορίας, περιηγούμενοι στα όμορφα στενά και τις πλατείες του ιστορικού οικισμού των Μαργαριτών.\nΝικητές ήταν τα μέλη της ομάδας «Μεγάλη Άρκτος» από το Δημοτικό Σχολείο Μπαλίου, που κατάφερε να λύσει όλους τους γρίφους, και να ανταποκριθεί στις ανάγκες όλου του παιχνιδιού, τηρώντας κατά γράμμα τις οδηγίες που πήραν από τη διοργάνωση.\nΤο 11ο Κυνήγι Θησαυρού πέρασε με επιτυχία στην ιστορία και το επόμενο θα διοργανώσει η ομάδα, η οποία θα καταφέρει να κερδίσει το επόμενο Κυνήγι Θησαυρού του δήμου Μυλοποτάμου, το οποίο θα διοργανωθεί στις 19, 20 και 21 Φεβρουαρίου.


Αυτοεκτίμηση: Τι είναι και πώς μπορούμε να την ενισχύσουμε\nΗ αυτοεκτίμηση έχει να κάνει με το κατά πόσο εκτιμάμε το ποιοι είμαστε σαν άνθρωποι και το πόσο πιστεύουμε ότι αξίζουμε.\nΕπειδή η αυτοεκτίμηση βασίζεται στην εικόνα που έχουμε εμείς οι ίδιοι για τον εαυτό μας, αυτό συνεπάγεται πως οικοδομείται στηριζόμενη στην υποκειμενική μας αντίληψη για την αυταξία μας.\nΑπό την Νικολία Ζωμένου, Ψυχολόγο BSc, MSc\nΣυχνά, η εικόνα που έχουμε για τον εαυτό μας δεν συμβαδίζει με την αντικειμενική πραγματικότητα. Ενίοτε, τείνουμε να υποεκτιμούμε τον εαυτό μας, τις ικανότητες που διαθέτουμε και την καθολική μας αξία. Από την άλλη πλευρά, σε κάποιες περιπτώσεις, πέφτουμε στην παγίδα να υπερεκτιμήσουμε τις δυνατότητές μας.\nΤο πώς αντιλαμβανόμαστε και αξιολογούμε τον εαυτό μας ξεκινάει από πολύ μικρή ηλικία. Ουσιαστικά, από τη στιγμή που αρχίζουμε να συνειδητοποιούμε τον εαυτό μας και να σκεφτόμαστε για αυτόν. Από απλές σκέψεις, καταλήγουμε σε πιο παγιωμένες πεποιθήσεις για εμάς. Πέρα από το γνωστικό μας κομμάτι, η αυτοεκτίμηση συνδέεται άρρηκτα και με τα συναισθήματα που αναπτύσσουμε για εμάς. Δηλαδή, με το κατά πόσο είμαστε θετικά ή αρνητικά διακείμενοι απέναντι στον άνθρωπο που «βλέπουμε στον καθρέφτη».\nΆνθρωποι με χαμηλή αυτοεκτίμηση δεν είναι σε θέση να δουν καθαρά ποια είναι τα χαρίσματα τους.\nTα θετικά στοιχεία του χαρακτήρα τους, τις ιδιαιτερότητες και τις ικανότητες που έχουν και το τι αξίζουν σε προσωπικό κι επαγγελματικό επίπεδο. Ένας άνθρωπος που δεν πιστεύει ότι αξίζει, δεν διεκδικεί και το κάτι καλύτερο.\nΣυμβιβάζεται με λιγότερα, με όσα θεωρεί ότι αξίζει και μπορεί να κερδίσει. Δεν εκμεταλλεύεται όλο το εύρος των δυνατοτήτων του και υπονομεύει τον εαυτό του. Κι ακριβώς επειδή αυτό-σαμποτάρεται, με μαθηματική ακρίβεια θα επιβεβαιώνει διαρκώς τον εαυτό του ότι δεν αξίζει και δεν μπορεί να καταφέρει κάτι καλύτερο.\nΗ χαμηλή αυτοεκτίμηση πηγάζει από την έλλειψη αυτογνωσίας.\nΓια να ανακαλύψουμε και να συνειδητοποιήσουμε το ποιοι είμαστε, πρέπει να αρχίσουμε αν παρατηρούμε τον εαυτό μας. Σκεφτείτε λίγο έναν άνθρωπο που γνωρίζετε και σας φαίνεται ενδιαφέρων. Αρχίζετε να τον παρατηρείτε. Πώς κινείται στο χώρο, πώς εκφράζεται, τι επικοινωνεί με τη στάση του σώματός του, τι λένε οι εκφράσεις του προσώπου του.\nΤου δίνετε προσοχή, χώρο και χρόνο. Τον ακούτε, συζητάτε μαζί του για να μάθετε περισσότερα γι’ αυτόν, τις αντιλήψεις του, τα θέλω του, τις ανάγκες του, τα προτερήματα και τα μειονεκτήματά του…Έναν άνθρωπο που σας αφορά, μαθαίνετε πώς να τον «διαβάζετε» και να τον καταλαβαίνετε και μόνο μ’ ένα βλέμμα.\nΤον εαυτό μας γιατί τον ξεχνάμε; Αυτός δεν έχει ανάγκη από την προσοχή μας;\nΔεν οφείλουμε πρώτα απ’ όλα σε εμάς να μάθουμε ποιοι είμαστε; Να μας ακούσουμε και να μας σεβαστούμε; Μέσα από την αυτοπαρατήρηση μαθαίνουμε ποιοι είμαστε και ποιοι μπορούμε να γίνουμε, αν εκμεταλλευτούμε τις δυνατότητες που έχουμε και βελτιώσουμε τις αδυναμίες μας. Η αυτοπαρατήρηση μας βοηθάει να αποκτήσουμε μια πιο σφαιρική εικόνα για τον εαυτό μας κι έτσι να εξαγάγουμε πιο ασφαλή και αληθή συμπεράσματα για αυτόν.\nΗ δουλειά με τον εαυτό είναι μια αέναη διαδικασία. Ενώ εξασκούμαστε στην αυτοβελτίωση των πιο «μελανών» στοιχείων μας, στρεφόμαστε στα πιο «φωτεινά» μας χαρακτηριστικά που γίνονται οι σύμμαχοί μας σε αυτό το ταξίδι. Όλοι οι άνθρωποι έχουμε και αδυναμίες και ικανότητες και είναι επιζήμιο το να αγνοούμε είτε τη μία είτε την άλλη πλευρά μας, γιατί και οι δύο μαζί συνθέτουν εμάς.\nΑν βλέπουμε μόνο τη μία πλευρά μας, την πιο αδύναμη και ευάλωτη και αγνοούμε παντελώς την ύπαρξη των θετικών στοιχείων μέσα μας, με τι κουράγιο θα συνεχίζουμε μπροστά;\nΠώς θα τα καταφέρουμε εάν πιστεύουμε ότι είμαστε τελείως αδύναμοι ως άνθρωποι και δεν μπορούμε να καταφέρουμε τίποτα; Και στον αντίποδα, όταν στεκόμαστε μόνο στα θετικά μας στοιχεία και δεν συνειδητοποιούμε αυτά που χρειάζεται να αλλάξουμε σ’ εμάς, κινδυνεύουμε να επαναπαυτούμε σε αυτό που είμαστε ή θεωρούμε ότι είμαστε, και να γίνουμε υπερφίαλοι.\nΘα μείνουμε στάσιμοι και η στασιμότητα αντιτίθεται στην εξέλιξη και στην ανάπτυξη. Διότι και τα θετικά μας στοιχεία οφείλουμε να τα αξιοποιούμε και να τα αναπτύσσσουμε. Εάν δεν καλλιεργούμε τα ταλέντα που έχουμε, θα ατροφήσουν. Και θα τα «χάσουμε».\nΤο μυστικό, εάν υπάρχει κάτι τέτοιο, είναι το να μην σταματάς ποτέ να προσπαθείς και να αγωνίζεσαι. Όχι μόνο για να αποκτήσεις και να διατηρήσεις την αυτοεκτίμησή σου.\nΓια ό, τι θέλεις να έχεις στη ζωή σου και να είσαι, η προσπάθεια δεν σταματά ποτέ. Εξάσκηση. Ανάπτυξη. «Διατήρηση».\nΗ αυτοεκτίμηση είναι ένα χαρακτηριστικό που μπορεί να αποκτήσει ο καθένας μας. Όλοι μας. Αρκεί να θέλουμε και να είμαστε έτοιμοι να προσπαθήσουμε γι’ αυτό. Η θέληση από μόνη της δεν είναι αρκετή, πρέπει να είμαστε και διατεθειμένοι να δουλέψουμε και για να την αποκτήσουμε και για να την κρατήσουμε.\nΣτην προσπάθεια είναι που πολλές φορές το χάνουμε. Θέληση έχουμε όλοι. Για πολλά πράγματα. Δεν είμαστε όμως όλοι έτοιμοι να κοπιάσουμε γι’ αυτά που θέλουμε. Ψάχνουμε τον πιο εύκολο δρόμο, τον πιο ξεκούραστο. Να γίνουν κάπως «μαγικά» τα πράγματα, από μόνα τους.\nΚανένας άνθρωπος δεν γεννήθηκε με αυτοεκτίμηση. Όσοι άνθρωποι την έχουν είναι αυτοί που αφιέρωσαν χρόνο στον εαυτό τους, δεσμεύτηκαν απέναντί του και με συνέπεια καλλιέργησαν και εξέλιξαν τα χαρίσματά τους, ενώ συγχρόνως έμαθαν να αγκαλιάζουν τις αδυναμίες τους και να τις αξιοποιούν προς όφελός τους.\nΠού βασίζεται όμως η αυτοεκτίμησή μας και πώς μπορούμε να την αποκτήσουμε;\n1ος Πυλώνας: «Η εξάσκηση στο να ζούμε με ενσυνειδητότητα»\nΖω ενσυνείδητα σημαίνει ότι κάθε στιγμή της ζωής μου έχω πλήρη επίγνωση του τι ακριβώς συμβαίνει μέσα και έξω από εμένα. Επικεντρώνομαι σε αυτό που συμβαίνει στο παρόν μου με όλες τις αισθήσεις μου. Πολλές φορές το σώμα μας είναι παρόν, αλλά το μυαλό μας δεν εστιάζει στο τώρα, ταξιδεύει κάπου αλλού.\nΕπομένως, δεν είμαστε 100% αφοσιωμένοι σε μία δραστηριότητα κι έτσι δεν αποδίδουμε με βάση όλο το δυναμικό που στην πραγματικότητα έχουμε, αλλά με κάτι πολύ λιγότερο, που δεν είναι αντάξιο των ικανοτήτων και των προσδοκιών μας.\n2ος Πυλώνας: «Η εξάσκηση στην αυτό-αποδοχή»\nΗ αυτό-αποδοχή έγκειται στο να μπορώ να δέχομαι και να κατανοώ το σύνολο της ύπαρξής μου: ποιος είμαι, τι σκέφτομαι, τι νιώθω, τι θέλω, τι κάνω. Με αποδέχομαι συναισθηματικά, πνευματικά και σωματικά.\nΈχοντας καλλιεργήσει την αυτογνωσία μου μπορώ να αξιολογήσω ποια είναι τα θετικά μου χαρακτηριστικά, στα οποία θα εστιάσω και θα τα ενισχύσω και παράλληλα, να αναγνωρίσω ποιες είναι οι αδυναμίες μου για να τις βελτιώσω. Συνεπώς, αλλάζω και βελτιώνω όσα μπορώ σε εμένα και αποδέχομαι αυτά που δεν αντικειμενικά δεν μπορώ να αλλάξω.\n3ος Πυλώνας: «Η εξάσκηση στην ανάληψη της ευθύνης του εαυτού μου»\nΑυτό συνεπάγεται να μεριμνώ για: την εξασφάλιση της σωματικής υγείας μου, την καλή φυσική μου κατάσταση, την ανάπαυσή μου και τον ποιοτικό ύπνο που χρειάζομαι, τη σωστή διατροφή μου και τη ψυχική μου ισορροπία. Είναι παράγοντες που επηρεάζουν τη λειτουργικότητά μου, την απόδοσή μου σε σημαντικούς τομείς της ζωής (επαγγελματικά και ακαδημαϊκά) και το είδος των σχέσεων που αναπτύσσω μέσω της κοινωνικής μου αλληλεπίδρασης.\nΕπιπλέον, είμαι σε θέση να αναλάβω την ευθύνη των πράξεών μου και της συμπεριφοράς μου και απέναντι σε εμένα τον ίδιο και απέναντι στους συνανθρώπους μου. Οι ενέργειές μας έχουν κάποιες συνέπειες, θετικές και αρνητικές. Από τη στιγμή που είμαι σε θέση να αποφασίζω και να επιλέγω το πώς θα αντιδράσω, πρέπει να είμαι έτοιμος και να δεχτώ τις συνέπειες της εκάστοτε δράσης.\n4ος Πυλώνας: «Η εξάσκηση στη διεκδικητικότητα»\nΠρόκειται για την ικανότητά μου να επικοινωνώ και να εκφράζω τις σκέψεις, τα συναισθήματά μου, τα δικαιώματά μου και την κάλυψη των αναγκών μου με έναν τρόπο που δεν παραβιάζει τα δικαιώματα των συνανθρώπων μου. Κυνηγάω και αγωνίζομαι για αυτά που πιστεύω ότι αξίζω και που χρειάζομαι σε επίπεδο συναισθηματικό και υλικό, με τρόπο που δεν είναι επιθετικός προς τους γύρω μου αλλά ούτε και παθητικός.\n5ος Πυλώνας: «Η εξάσκηση στην εύρεση νοήματος»\nΒρίσκω νόημα στην ύπαρξή μου. Κανένας άνθρωπος δεν γεννιέται τυχαία. Και μόνο βιολογικά να το δούμε, οι πιθανότητές μας να έρθουμε εμείς σε αυτό τον κόσμο, με τα συγκεκριμένα χαρακτηριστικά και τις ιδιαιτερότητες που έχουμε, σωματικά, πνευματικά, ψυχολογικά, είναι 1/1.000.000.000.000. Μόνο τυχαία δεν μπορεί να χαρακτηριστεί η ύπαρξή μας. Ο Αριστοτέλης μίλησε για την εντελέχεια, για το τέλος (=σκοπό) με τον οποίο γεννηθήκαμε όλοι να εκπληρώσουμε. Ανακάλυψε κι εσύ το δικό σου.\n6ος Πυλώνας: «Η εξάσκηση στην προσωπική ακεραιότητα»\nΑυτό σχετίζεται με το κατά πόσο όσα λέμε και κυρίως όσα κάνουμε συμβαδίζουν με το αξιακό μας σύστημα. Να λειτουργώ με γνώμονα τα προσωπικά μου πιστεύω και τις αξίες που εγώ έχω αποφασίσει πως είναι σημαντικές για εμένα, με αντικατοπτρίζουν ως άνθρωπο, με καθορίζουν, απαρτίζουν την ταυτότητά μου και με καθοδηγούν στη ζωή μου.\nΌλοι οι πυλώνες της αυτοεκτίμησης ξεκινούν με τη φράση «η εξάσκηση», ακριβώς γιατί δεν πρόκειται για ένα χαρακτηριστικό που είτε το έχουμε είτε όχι, αλλά για μια ικανότητα που έχουμε όλοι οι άνθρωποι μέσα μας εν δυνάμει και την εκδηλώνουμε εν ενεργεία με διαρκή εξάσκηση.\nΗ αυτοεκτίμηση είναι βασική προϋπόθεση της αγάπης προς τον εαυτό μας. Εάν δεν μας εκτιμάμε, πώς θα μπορέσουμε να μας αγαπήσουμε;\nΣχετικές ετικέτεςΑΥΤΟΕΚΤΙΜΗΣΗΔΙΕΚΔΙΚΗΤΙΚΟΤΗΤΑΕΠΙΚΟΙΝΩΝΙΑΝΟΗΜΑ ΖΩΗΣΣΚΕΨΕΙΣΣΥΝΑΙΣΘΗΜΑΤΑ\n← Previous Story Βάρος και Ύπνος: Πόσο συνδέονται μεταξύ τους\nNext Story → Οι 3 παγίδες με τις οποίες οι άλλοι ελέγχουν τη διάθεσή σας\nΠώς ένας χρόνος χωρίς αγκαλιές επηρεάζει την ψυχική μας υγεία


Στην Ελλάδα βρίσκεται ο «Αντίνοος» ο οποίος έγινε εφιάλτης για τους οδηγούς που βρέθηκαν στο πέρασμά του την Κυριακή.\nΑπό τις 15.00 και μετά έβρεχε δυνατά σε όλο το μήκος του ενώ όπως κατέγραψε το trikalavoice.gr στο ύψος της Ξυνιάδας η κατάσταση ήταν δύσκολη, με μηδέν ορατότητα και ουρές αυτοκινήτων να κινούνται υποχρεωτικά σημειωτόν και με αλάρμ. Σχεδόν μια ώρα αργότερα η κατάσταση ομαλοποιήθηκε.\nΤόνοι νερού στην Ιόνια Οδό\nΜετράει τις πληγές της η Ναυπακτία\nΜεγάλες καταστροφές άφησε πίσω της η κακοκαιρία σε πολλές περιοχές της Ναυπακτίας.\nΗ σφοδρή βροχόπτωση κατέστρεψε περιουσίες και αρκετά σημεία του οδικού δικτύου.\nΣτη Μακύνεια «έφυγε» το βουνό κάτω από τα τούνελ, ευτυχώς χωρίς να υπάρχουν θύματα.\nΟι κάτοικοι μετρούν τις πληγές τους και τα συνεργεία του δήμου προσπαθούν να καταγράψουν το μέγεθος της καταστροφής.\n«Πνίγηκαν» Τρίκαλα – Σύρος\nΣε χειμάρρους μετατράπηκαν τα στενά της Σύρου από το ξαφνικό μπουρίνι που ξέσπασε στο νησί το απόγευμα της Κυριακής. Από το χτύπημα της κακοκαιρίας δεν γλίτωσαν ούτε η Κεντρική Ελλάδα.\nΣύμφωνα με το Cyclades24.gr, νωρίς το απόγευμα της Κυριακής, ένα ξαφνικό μπουρίνι έκανε την εμφάνισή του στη Σύρο.\nΤα βασικά χαρακτηριστικά του ήταν η έντονη βροχόπτωση ή και χαλαζόπτωση σε ορισμένες περιπτώσεις, η οποία είχε διάρκεια περίπου 20 λεπτά, προκαλώντας αναστάτωση, κυρίως στους λουόμενους που βρίσκονταν στις παραλίες και αναγκάστηκαν να φύγουν κακήν κακώς.\nΤοπικές βροχές και σποραδικές καταιγίδες στα ανατολικά ηπειρωτικά και νησιά του βορείου Αιγαίου, που γρήγορα θα σταματήσουν και μέχρι το βράδυ ο καιρός θα βελτιωθεί.\nΟι άνεμοι θα πνέουν στα δυτικά και νότια δυτικοί βορειοδυτικοί 4 με 6 και στα υπόλοιπα από βόρειες διευθύνσεις 3 με 5 μποφόρ.\nΘερμοκρασία: Εως 29 βαθμούς Κελσίου.


Υπάρχει ΑΝΘΡΩΠΙΑ εκεί έξω: VIRAL η φώτο με τις γιαγιάδες... - Star.gr\nΕΛΛΑΔΑ Δευτέρα, 19 Οκτωβρίου 2015, 11:00\nΤο μωρό έκλαιγε ασταμάτητα και προσφέρθηκαν να βοηθήσουν\nΤο γύρο του διαδικτύου κάνει και συγκινεί η εικόνα που δείχνει τρεις γιαγιάδες από τη Λέσβο, καθισμένες σε παγκάκι, εκ των οποίων η μία έχει πάρει στην αγκαλιά της ένα μωρό και το ταΐζει με το μπιμπερό. Δίπλα τους στέκεται η μαμά του, μία νεαρή μετανάστρια.\nΗ φώτο του Λευτέρη Παρτσάλη έγινε VIRAL μέσα σε λίγες ώρες. Όπως περιγράφει ο ίδιος στο rizopoulospost: «Δεν έχω μάθει να γράφω κείμενα αλλά να μιλάω με εικόνες. Όσο κάθεσαι κοντά στα γεγονότα το μάτι σου αφαιρεί και αφαιρεί συνέχεια εικόνες επιλέγοντας στο τέλος τις στιγμές. Συγκεκριμένες και λίγες», προσθέτοντας:\n«Έτσι το απόγευμα που τραβήχτηκε η εικόνα απλά είχα πάει στο camp πρωτοβουλίας αλληλεγγύης η οπως το λένε εδώ οι εθελοντές το camp των misfits. Τρεις γιαγιάδες ξαπόστεναν την ώρα που μια γυναίκα μπροστά τους προσπαθούσε να ταΐσει το μωρό της, ενώ αυτό έκλαιγε ασταμάτητα. Οι γιαγιάδες μιλώντας της με ελληνική μυτιλινιά διάλεκτο, της ζήτησαν το μωρό. Από τις κινήσεις το κατάλαβε και τους το έδωσε. Εκείνη τη στιγμή γέλασα από ευτυχία, μου άρεσε αυτό που έβλεπα. Σήκωσα τη μηχανή μου και πήρα την εικόνα».\nΟ ίδιος καταλήγει: «Εδώ στην πρώτη γραμμή που κανείς θα περίμενε κραυγές αγανάκτησης, αυτοί εδώ οι άνθρωποι που ζουν από τον τουρισμό και την καλλιέργεια της γης, διδάσκουν μαθήματα ανθρωπιάς. Γι’ αυτό ναι είμαι χαρούμενος που η εικόνα αυτή είχε τόση απήχηση».


ING Ελλάδος: Απονομή υποτροφίας για το Full Time MBA | Nextdeal\nNextdeal newsroom, 16/11/2009 - 16:02\nING Ελλάδος: Απονομή υποτροφίας για το Full Time MBA\nNextdeal newsroom, 16/11/2009\nΗ ΙΝG Ελλάδος σε συνεργασία με το ALBA προσέφερε μετά από αντικειμενική αξιολόγηση, μια υποτροφία για το μεταπτυχιακό πρόγραμμα Full Time MBA για το ακαδημαϊκό έτος 2009-2010. Το Full Time MBA είναι ένα εντατικό μεταπτυχιακό πρόγραμμα και έχει πιστοποιηθεί από τον Διεθνή Οργανισμό Πιστοποίησης Ακαδημαϊκών Προγραμμάτων Association of MBAs.\nΗ υποτροφία αυτή εντάσσεται στα πλαίσια της στρατηγικής Εταιρικής Κοινωνικής Ευθύνης που εφαρμόζει ο Όμιλος ING, χαράσσοντας μια κοινωνικά υπεύθυνη πορεία τοποθετώντας πάντα στο επίκεντρο τον άνθρωπο, την εκπαίδευση, την κοινωνία, τον πολιτισμό και το περιβάλλον. Αξίζει να σημειωθεί ότι ο Όμιλος υποστηρίζει τις ίσες ευκαιρίες και τα ίσα δικαιώματα στην εκπαίδευση, μέσω του ING Chances for Children, ενός προγράμματος που σε συνεργασία με την UNICEF παρέχει την ευκαιρία εκπαίδευσης σε 125.000 παιδιά αναπτυσσομένων χωρών.\nΒάσει των όρων και των προϋποθέσεων συμμετοχής, η αρχική επιλογή των υποψηφίων πραγματοποιήθηκε από το ALBA με κριτήρια την επίδοση τους στο σύνολο των σπουδών τους αλλά και την επαγγελματική τους εμπειρία και δραστηριότητα. Εν συνεχεία οι υποψήφιοι που επελέγησαν από το ALBA, κλήθηκαν σε συνέντευξη από την Επιτροπή Επιλογής της ING που συστήθηκε για το σκοπό αυτό.\nΚατόπιν ολοκλήρωσης των διαδικασιών αξιολόγησης, η Επιτροπή Επιλογής της ING απένειμε την υποτροφία στην κα Στυλιανή Μαντέχου. Η κα Μαντέχου, απόφοιτος του τμήματος Οργάνωσης και Διοίκησης Επιχειρήσεων του Πανεπιστημίου Μακεδονίας, ολοκλήρωσε τις μεταπτυχιακές της σπουδές στη Διεθνή Ξενοδοχειακή Διοίκηση στο Πανεπιστήμιο του Surrey της Μ. Βρετανίας το 2004. Στη συνέχεια εργάστηκε σε διάφορες Διοικητικές θέσεις σε πανεπιστημιακούς φορείς στην Ελλάδα και το εξωτερικό.\nΤην υποτροφία απένειμε στην κα Μαντέχου σε ειδική τελετή στα Κεντρικά Γραφεία της ING, o CEO της ING Ελλάδος κος Bram Boon, παρουσία και άλλων διευθυντικών στελεχών της Εταιρίας. Ο κ. Boon ευχήθηκε στην κα Μαντέχου καλή επιτυχία σε προσωπικό, επαγγελματικό αλλά και ακαδημαϊκό επίπεδο και εξέφρασε την πεποίθησή του πως θα φέρει επιτυχώς εις πέρας το νέο της εγχείρημα.


Μόσιαλος: Η εφαρμογή των μέτρων ενισχύει την οικονομία | Virus.com.gr\nΗμερήσια έκθεση: 218 νέα κρούσματα και 3 θανάτους - 46 λεπτά ago\nHome Νέα Μόσιαλος: Η εφαρμογή των μέτρων ενισχύει την οικονομία\nΥπέρ της εφαρμογής των μέτρων για την αντιμετώπιση του SARS-CoV-2, τάχθηκε ο καθηγητής Πολιτικής Υγείας, Ηλίας Μόσιαλος, υποστηρίζοντας ότι η σωστή εφαρμογή τους θα ενισχύσει την οικονομία.\nΣτην περίπτωση που δεν τηρηθούν τα μέτρα, όπως εξηγεί ο καθηγητής σε ανάρτησή του στα social media, ο αριθμός των κρουσμάτων θα συνεχίσει να αυξάνεται και θα ενισχυθεί η ανασφάλεια με αποτέλεσμα οι πολίτες να περιορίσουν τις δραστηριότητες τους.\n«Δεν θα θέλουν πολλοί να επισκέπτονται καταστήματα και κλειστούς χώρους αν αρκετοί συμπατριώτες μας δεν τηρούν τα μέτρα υγιεινής, δεν φοράνε μάσκες και δεν κρατούν την απαραίτητη φυσική απόσταση. Αν αυτό συμβεί θα μειωθούν οι οικονομικές συναλλαγές» αναφέρει χαρακτηριστικά ο κ. Μόσιαλος.\nΣτους «προφήτες κακών» που προβλέπουν οικονομική καταστροφή, απαντά ο κ. Μόσιαλος «όσοι τα λένε αυτά δεν μας λένε όμως τι πρέπει να γίνει για να μην έχουμε ύφεση. Υπονοούν και αυτοί όμως ότι τα μέτρα κατά της πανδημίας «υπονομεύουν» την ανάπτυξη».\nΟ ίδιος διερωτάται τι λύση θε έπρεπε να εξευρεθεί, καθώς η έλλειψη μέτρων θα επέφερε διόγκωση του αριθμού των κρουσμάτων και μεγάλο αριθμό εισαγωγών στα νοσοκομεία, οπότε θα προκαλούσε την περιστολή δραστηριοτήτων των πολιτών.\nΟ καθηγητής περιγράφει ως μονόδρομο την ενίσχυση της οικονομίας για τον συστηματικό έλεγχο της πανδημίας. «Έτσι όλοι θα αισθανόμαστε ασφαλείς και θα συνεχίσουμε τις οικονομικές, κοινωνικές και εκπαιδευτικές δραστηριότητες μας».\nΜε νόημα ο κ. Μόσιαλος υπογραμμίζει στην ανάρτηση του ότι «μια πανδημία δεν αντιμετωπίζεται ούτε με φληναφήματα, ούτε με αυταπάτες και στρουθοκαμηλισμό». Η ώριμη αντιμετώπιση της υγειονομικής κρίσης θα έρθει «εάν ξεβολευτούμε λίγο και προσέξουμε περισσότερο».\nΣτην προσπάθεια αυτή θα πρέπει να συντρέξουν τόσο οι πολίτες όσο και οι πολιτικές δυνάμεις καταθέτοντας «ιδέες, προτάσεις και εποικοδομητική κριτική», ενώ είναι υποχρέωση της κυβέρνησης «να ακούει αυτές τις προτάσεις και να τις ενσωματώνει στους προγραμματισμούς της».\nΤο «κλειδί» για την επιτυχή διαχείριση αποτελεί η ουσιαστική δημοκρατική προσέγγιση, «μέσα σε ένα ενιαίο πλαίσιο αντιμετώπισης μιας παγκόσμιας απειλής», σύμφωνα με τον κ. Μόσιαλο που τονίζει την σημασία της ενότητας.\nTags: \_SARS-CoV-2Ηλίας ΜόσιαλοςΜέτραΟικονομίαΠανδημία


Αυτό το άρθρο έχει δημοσιευτεί στις 5/3/2002\nΗμερομηνία δημοσίευσης: 5/3/2002\nHonda Civic 1,6 3d vs Toyota Corolla 1,6 3d\nΦρέσκο μικρομεσαίο... σούσι!\nΑπό τις τελευταίες εισαγωγές το τρίθυρο Honda Civic, ούτε τρεις μήνες στην ελληνική αγορά το Toyota Corolla. Και τα δύο απευθύνονται στο ίδιο κοινό διαθέτοντας παρεμφερή θέλγητρα, ενώ -το κυριότερο- "γειτνιάζουν" και τιμολογιακά. Συγκρίνοντας τις εκδόσεις των τρίθυρων μικρομεσαίων μοντέλων με τους κινητήρες των 1,6 λίτρων, προκύπτει το συμπέρασμα για την καλύτερη προσέγγιση των καταναλωτών στους οποίους απευθύνονται.\nΤα τρίθυρα μικρομεσαία μοντέλα ασκούν μια "γοητεία" κυρίως στους οδηγούς μικρής ηλικίας και περιορισμένων μεταφορικών -οικογενειακών- υποχρεώσεων. Στην κατηγορία αυτή δύο Ιάπωνες κατασκευαστές που παραδοσιακά "συνυπήρχαν" στη συνείδηση των Ελλήνων και όχι μόνο αγοραστών, προσφέρουν δύο απόλυτα σύγχρονες προτάσεις -οι οποίες παρεμπιπτόντως δεν έχουν και πολύ καιρό που εισήχθησαν στην ελληνική αγορά.\nΤο Honda Civic σχεδιαστικά διαθέτει το κάτι παραπάνω σε σχέση με τον ομοεθνή του ανταγωνιστή, που το καθιστά ελαφρώς πιο θελκτικό στον εξωτερικό παρατηρητή. Λόγω του χαμηλότερου ύψους και του πιο επιθετικού ρύγχους, το μοντέλο της Honda προσεγγίζει καλύτερα τον αγοραστή αυτής της κατηγορίας ο οποίος έχει δεδομένες ορισμένες σπορτίφ βλέψεις.\nΤο αμάξωμα του Toyota Corolla δείχνει ογκωδέστερο συγκριτικά και προδιαθέτει για μεγαλύτερους διαθέσιμους χώρους για τους επιβάτες. Η κατανομή των όγκων στα δύο αμαξώματα είναι παρεμφερής και αυξάνει την αίσθηση της παρόμοιας σχεδίασης. Τα φωτιστικά σώματα εμπρός και πίσω, που για τα αυτοκίνητα είναι ό,τι τα χαρακτηριστικά του προσώπου για τους ανθρώπους, οριοθετούν τις διαφορές δίνοντας ξεχωριστό ύφος στα δύο μοντέλα.\nΠιο κομψό το μοντέλο της Honda, με λεπτότερες κολόνες στο πίσω μέρος και σχεδόν ενιαία κλίση για εμπρόσθιο καπό-παρμπρίζ, εμφανίζει αισθητικές διαφορές και από τις υπόλοιπες εκδόσεις αμαξώματος του Civic. Από την άλλη, το Toyota Corolla δείχνει τις καταβολές του, καθώς η αισθητική συγγένεια με την 5θυρη έκδοση είναι σημαντικά μεγαλύτερη από ό,τι στην περίπτωση του ομοεθνούς ανταγωνιστή. Η αίσθηση της συμπαγούς κατασκευής υπάρχει και στις δύο περιπτώσεις.\nΑνάλογη των πεντάθυρων εκδόσεων και στις δύο περιπτώσεις είναι η εικόνα του εσωτερικού. Τα Ιαπωνικά μοντέλα επιδεικνύουν πολύ καλή ποιότητα συναρμογής στα επιμέρους τμήματα των ταμπλό και των εσωτερικών επενδύσεων στις πόρτες αλλά και τα πλαϊνά των πίσω καθισμάτων. Είναι χαρακτηριστική η απουσία οποιουδήποτε τριγμού κατά τη διέλευση και των δύο μοντέλων από κακοστρωμένο δρόμο με έντονες ανωμαλίες.\nΗ ποιότητα των πλαστικών στο εσωτερικό δείχνει λίγο καλύτερη στην περίπτωση του Toyota Corolla, χωρίς αυτό να σημαίνει πως είναι ανάλογη αντίστοιχων Γερμανικής προέλευσης μοντέλων. Το επάνω μέρος του ταμπλό και των δύο αυτοκινήτων είναι επενδεδυμένο με μαλακό πλαστικό.\nΕνας ακόμα σημαντικός τομέας που επηρεάζει την επιλογή ενός εκ των δύο είναι αυτός του εξοπλισμού. Οι βασικές εκδόσεις και των δύο μοντέλων εμφανίζουν ίδια στοιχεία εξοπλισμού και μπορούν άνετα να χαρακτηριστούν πλήρεις, καθώς περιλαμβάνουν όλα όσα μπορεί να ζητήσει κανείς αναφορικά με την άνεση αλλά και την ασφάλεια των επιβατών.\nΤα δύο μικρομεσαία μοντέλα με τα τρίθυρα αμαξώματα και τον ίδιο κυβισμό διατίθενται σε παραπλήσιες τιμές, κάνοντας έτσι την επιλογή ακόμα πιο δύσκολη για κάποιον που δε μπορεί να δείξει ξεκάθαρα την προτίμησή του στην πρόταση του ενός ή του άλλου κατασκευαστή.\nΕύλογα και τα δύο μοντέλα προάγουν τις παραδοσιακά Ιαπωνικές αρχές της αξιοπιστίας και της υψηλής εφαρμοσμένης τεχνολογίας, πλαισιωμένες από μεγάλης διάρκειας εγγυήσεις που έχουν να κάνουν με τα μηχανικά μέρη, το χρώμα και την αντισκωριακή προστασία (7, 3 και 6 χρόνια αντίστοιχα για το Honda Civic και 6, 3 και 12 για το Toyota Corolla).\nΠιο δυναμικό το σχήμα του Honda Civic. Σε αυτό συμβάλλουν το μικρότερο συνολικό ύψος και το πιο έντονα σφηνοειδές σχήμα εμπρός.\nΔείχνει περισσότερο ογκώδες το Toyota Corolla προδιαθέτοντας για μεγαλύτερους εσωτερικούς χώρους.\nΣΥΓΚΡΙΤΙΚΟ Honda Civic 1,6 3d vs Toyota Corolla 1,6 3d\nΙσοδύναμοι κινητήρες με ίδια τεχνολογία\nΑρκούντως σπορτίφ, καλύτερη αίσθηση το Corolla\nΤυπική η υπεροχή της Corolla\nAνανεωμένα Audi RS 5 Coupé & RS 5 Sportback